               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 21.10.2016
            COM(2016) 668 final
            2016/0329(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και του Βασιλείου της Νορβηγίας σχετικά με τη σώρευση της καταγωγής μεταξύ της Ευρωπαϊκής Ένωσης, της Ελβετίας, του Βασιλείου της Νορβηγίας και της Τουρκίας στο πλαίσιο του συστήματος γενικευμένων προτιμήσεων της Ευρωπαϊκής Ένωσης

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               •Αιτιολόγηση και στόχοι της πρότασης

               Η πρόταση εντάσσεται στο πλαίσιο της μεταρρύθμισης των κανόνων καταγωγής του ΣΓΠ που θεσπίστηκε το 2010 με τον κανονισμό (ΕΕ) αριθ. 1063/2010, της 18ης Νοεμβρίου 2010, ο οποίος τροποποίησε τον κανονισμό (ΕΟΚ) αριθ. 2454/93.

               Η μεταρρύθμιση συμπεριέλαβε υπό όρους την Τουρκία στο σύστημα σώρευσης της καταγωγής που εφαρμοζόταν μέχρι τότε μεταξύ της Ένωσης, της Ελβετίας και της Νορβηγίας.

               Με τη μεταρρύθμιση καθιερώθηκε επίσης ένα νέο σύστημα πιστοποίησης της καταγωγής από εγγεγραμμένους εξαγωγείς, η εφαρμογή του οποίου αναβάλλεται έως την 1η Ιανουαρίου 2017.

               Με βάση τα προαναφερόμενα στοιχεία, η ισχύουσα νομική πράξη που διέπει το σύστημα σώρευσης της καταγωγής μεταξύ της Ένωσης και της Νορβηγίας πρέπει να αναθεωρηθεί. Αυτός είναι ο σκοπός της παρούσας πρότασης.

               •Συνοχή με ισχύουσες διατάξεις στον τομέα πολιτικής

                  Η πρόταση συνάδει με την κοινή εμπορική πολιτική, ιδίως στους τομείς των τελωνείων, της ελεύθερης κυκλοφορίας των εμπορευμάτων και των κανόνων καταγωγής.

               •Συνοχή με άλλες πολιτικές της Ένωσης

                  Άνευ αντικειμένου.

               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ

               •Νομική βάση

               Η Συνθήκη για τη λειτουργία της Ευρωπαϊκής Ένωσης, και ιδίως το άρθρο 218 παράγραφος 6· η απόφαση 2001/101/ΕΚ του Συμβουλίου, της 5.12.2000.

               •Επικουρικότητα (σε περίπτωση μη αποκλειστικής αρμοδιότητας)

                  Η πρόταση συνδέεται με την κοινή εμπορική πολιτική, η οποία αποτελεί αποκλειστική αρμοδιότητα της Ένωσης.

               •Αναλογικότητα

               Η παρούσα πρόταση είναι σύμφωνη με την αρχή της αναλογικότητας, διότι οι επιπτώσεις της είναι αυστηρά περιορισμένες στα επίπεδα που είναι απολύτως αναγκαία για να καταστεί δυνατή η επέκταση στην Τουρκία της σώρευσης που ισχύει σε σχέση με τα προϊόντα καταγωγής Ελβετίας και Νορβηγίας.

               •Επιλογή του νομικού μέσου

               Σύμφωνα με το άρθρο 218 παράγραφος 6 της Συνθήκης για τη λειτουργία της Ευρωπαϊκής Ένωσης, το Συμβούλιο εκδίδει απόφαση που επιτρέπει τη σύναψη της συμφωνίας μετά από πρόταση του διαπραγματευτή. Η παρούσα πρόταση αφορά τέτοια απόφαση.

               3.ΑΠΟΤΕΛΕΣΜΑΤΑ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΩΝ ΤΩΝ ΕΠΙΠΤΩΣΕΩΝ

               •Εκ των υστέρων αξιολογήσεις / έλεγχοι καταλληλότητας ισχύουσας νομοθεσίας

                  Άνευ αντικειμένου.

               •Διαβουλεύσεις με τα ενδιαφερόμενα μέρη

               Οι διαβουλεύσεις με τα ενδιαφερόμενα μέρη κατέληξαν σε συμφωνία η οποία έγινε πλήρως αποδεκτή ως προς όλα τα στοιχεία της.

               •Συλλογή και χρήση εμπειρογνωσίας

                  Άνευ αντικειμένου.

               •Εκτίμηση των επιπτώσεων

                  Δεν πραγματοποιήθηκε εκτίμηση των επιπτώσεων με αναφορά στον συνοδευτικό χάρτη πορείας και τις κατευθυντήριες γραμμές για τη βελτίωση της νομοθεσίας, δεδομένου ότι η πρόταση αφορά τη σώρευση καταγωγής μεταξύ της Ένωσης, της Ελβετίας, της Νορβηγίας και, ενδεχομένως, της Τουρκίας, ένα σύστημα το οποίο υπήρχε ήδη και το οποίο προσαρμόζεται τώρα ώστε να πληροί τις τεχνικές απαιτήσεις που συνεπάγεται η εφαρμογή του συστήματος REX από την 1η Ιανουαρίου 2017.

               •Καταλληλότητα του κανονιστικού πλαισίου και απλούστευση

                  Άνευ αντικειμένου.

               •Θεμελιώδη δικαιώματα

                  Η πρόταση δεν έχει επιπτώσεις στην προστασία των θεμελιωδών δικαιωμάτων.

               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

                  Άνευ αντικειμένου.

               5.ΛΟΙΠΑ ΣΤΟΙΧΕΙΑ

               •Σχέδια εφαρμογής και παρακολούθηση, αξιολόγηση και ρυθμίσεις περί υποβολής εκθέσεων

                  Το μέτρο θα αξιολογείται τακτικά από τα μέρη που θα συμμετέχουν σε τακτικές επαφές, εκπαιδευτικά σεμινάρια και συνεδριάσεις σε σχέση με την εφαρμογή του συστήματος REX.

               •Επεξηγηματικά έγγραφα (για οδηγίες)

                  Άνευ αντικειμένου.

               •Αναλυτική επεξήγηση των επιμέρους διατάξεων της πρότασης

               Η προηγούμενη συμφωνία υπό μορφή ανταλλαγής επιστολών μεταξύ της Κοινότητας και καθεμίας από τις χώρες της ΕΖΕΣ που χορηγούν δασμολογικές προτιμήσεις στο πλαίσιο του συστήματος γενικευμένων προτιμήσεων (ΣΓΠ) (Νορβηγία και Ελβετία), η οποία προβλέπει ότι τα εμπορεύματα που ενσωματώνουν ένα στοιχείο καταγωγής Νορβηγίας ή Ελβετίας θα θεωρούνται κατά την άφιξή τους στο τελωνειακό έδαφος της Κοινότητας ως εμπορεύματα που ενσωματώνουν ένα στοιχείο κοινοτικής καταγωγής, η οποία εγκρίθηκε εξ ονόματος της Ευρωπαϊκής Κοινότητας (απόφαση του Συμβουλίου της 5.12.2000), πρέπει να αντικατασταθεί από νέα συμφωνία ώστε να ληφθεί υπόψη η μεταρρύθμιση των κανόνων καταγωγής του ΣΓΠ που θεσπίστηκαν με τον κανονισμό αριθ. 1063/2010 της 18.11.2010. Μετά την εξουσιοδότηση που έλαβε η Επιτροπή από το Συμβούλιο στις 8 Μαρτίου 2012, οι διαπραγματεύσεις διεξήχθησαν και ολοκληρώθηκαν με τη Νορβηγία σχετικά με τη νέα αυτή συμφωνία.

               2016/0329 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και του Βασιλείου της Νορβηγίας σχετικά με τη σώρευση της καταγωγής μεταξύ της Ευρωπαϊκής Ένωσης, της Ελβετίας, του Βασιλείου της Νορβηγίας και της Τουρκίας στο πλαίσιο του συστήματος γενικευμένων προτιμήσεων της Ευρωπαϊκής Ένωσης

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207, σε συνδυασμό με το άρθρο 218 παράγραφος 6 στοιχείο α) περίπτωση v),

               Έχοντας υπόψη την πρόταση της Ευρωπαϊκής Επιτροπής,

               Έχοντας υπόψη τη σύμφωνη γνώμη του Ευρωπαϊκού Κοινοβουλίου,

               Εκτιμώντας τα ακόλουθα:

               (1)Σύμφωνα με το άρθρο 41 στοιχείο β) του κατ’ εξουσιοδότηση κανονισμού (ΕΕ) 2015/2446 της Επιτροπής
                  1
               , τα προϊόντα που παράγονται στη Νορβηγία, την Ελβετία ή την Τουρκία και στα οποία ενσωματώνονται ύλες που δεν έχουν εξ ολοκλήρου παραχθεί σε αυτές τις χώρες, πρέπει να θεωρούνται προϊόντα καταγωγής δικαιούχου χώρας, υπό τον όρο ότι οι εν λόγω ύλες έχουν υποβληθεί σε επαρκή επεξεργασία ή μεταποίηση κατά την έννοια του άρθρου 45 του εν λόγω κατ’ εξουσιοδότηση κανονισμού (σύστημα σώρευσης).

               (2)Σύμφωνα με το άρθρο 54 του κατ’ εξουσιοδότηση κανονισμού (ΕΕ) 2015/2446 της Επιτροπής, το σύστημα σώρευσης εφαρμόζεται υπό την προϋπόθεση ότι η Νορβηγία επιφυλάσσει κατ’ αμοιβαιότητα την ίδια μεταχείριση σε προϊόντα καταγωγής δικαιούχων χωρών στα οποία ενσωματώνονται ύλες καταγωγής Ένωσης.

               (3)Όσον αφορά τη Νορβηγία, το εν λόγω σύστημα σώρευσης καθιερώθηκε αρχικά μέσω συμφωνίας υπό μορφή ανταλλαγής επιστολών μεταξύ της Ένωσης και της Νορβηγίας. Η εν λόγω ανταλλαγή επιστολών πραγματοποιήθηκε στις 29 Ιανουαρίου 2001, μετά την έγκρισή της από το Συμβούλιο με την απόφαση 2001/101/ΕΚ
                  2
               .

               (4)Για να εξασφαλιστεί η εφαρμογή ορισμού της έννοιας της καταγωγής που να αντιστοιχεί σε εκείνη που προβλέπεται στους κανόνες καταγωγής του συστήματος γενικευμένων προτιμήσεων («ΣΓΠ») της Ένωσης, η Νορβηγία τροποποίησε τους κανόνες καταγωγής του οικείου ΣΓΠ. Επομένως, είναι αναγκαίο να αναθεωρηθεί η συμφωνία υπό μορφή ανταλλαγής επιστολών μεταξύ της Ένωσης και της Νορβηγίας.

               (5)Το σύστημα της αμοιβαίας αποδοχής των πιστοποιητικών αντικατάστασης των πιστοποιητικών καταγωγής τύπου Α από την Ένωση, τη Νορβηγία και την Ελβετία θα πρέπει να συνεχιστεί στο πλαίσιο της αναθεωρημένης ανταλλαγής επιστολών και να εφαρμοστεί υπό όρους από την Τουρκία, προκειμένου να διευκολυνθούν οι εμπορικές συναλλαγές μεταξύ της Ένωσης, της Νορβηγίας, της Ελβετίας και της Τουρκίας.

               (6)Επιπλέον, οι κανόνες καταγωγής του ΣΓΠ της Ένωσης προβλέπουν την εφαρμογή ενός νέου συστήματος για την έκδοση αποδεικτικών καταγωγής από τους εγγεγραμμένους εξαγωγείς, το οποίο θα τεθεί σε εφαρμογή από την 1η Ιανουαρίου 2017. Είναι επίσης σκόπιμο να επέλθουν τροποποιήσεις στη συμφωνία υπό μορφή ανταλλαγής επιστολών ως προς το θέμα αυτό.

               (7)Προκειμένου να επισπεύσει την εφαρμογή του νέου αυτού συστήματος και των σχετικών κανόνων, το Συμβούλιο εξουσιοδότησε την Επιτροπή στις 8 Μαρτίου 2012 να διαπραγματευτεί συμφωνία με τη Νορβηγία, υπό μορφή ανταλλαγής επιστολών, σχετικά με την αμοιβαία αποδοχή των πιστοποιητικών αντικατάστασης πιστοποιητικών καταγωγής τύπου Α ή των δηλώσεων αντικατάστασης βεβαίωσης καταγωγής, υπό τον όρο ότι τα προϊόντα που ενσωματώνουν ένα στοιχείο καταγωγής Νορβηγίας, Ελβετίας ή Τουρκίας θα θεωρούνται κατά την άφιξή τους στο τελωνειακό έδαφος της Ένωσης ως προϊόντα που ενσωματώνουν ένα στοιχείο καταγωγής Ένωσης.

               (8)Οι διαπραγματεύσεις με τη Νορβηγία διεξήχθησαν από την Επιτροπή και κατέληξαν σε συμφωνία υπό μορφή ανταλλαγής επιστολών.

               (9)Η συμφωνία θα πρέπει να εγκριθεί εξ ονόματος της Ένωσης,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               Εγκρίνεται, εξ ονόματος της Ένωσης, η συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και του Βασιλείου της Νορβηγίας σχετικά με τη σώρευση της καταγωγής μεταξύ της Ευρωπαϊκής Ένωσης, της Ελβετίας, του Βασιλείου της Νορβηγίας και της Τουρκίας στο πλαίσιο του συστήματος γενικευμένων προτιμήσεων της Ευρωπαϊκής Ένωσης (εφεξής η «συμφωνία»).

               Το κείμενο της συμφωνίας υπό μορφή ανταλλαγής επιστολών επισυνάπτεται στην παρούσα απόφαση.

               Άρθρο 2

               Ο Πρόεδρος του Συμβουλίου ορίζει το πρόσωπο που εξουσιοδοτείται να προβεί, εξ ονόματος της Ευρωπαϊκής Ένωσης, στη γνωστοποίηση που προβλέπεται στην παράγραφο 18 της συμφωνίας υπό μορφή ανταλλαγής επιστολών, ώστε να εκφραστεί η συναίνεση της Ευρωπαϊκής Ένωσης να δεσμευτεί από τη συμφωνία.

               Άρθρο 3

               Η παρούσα απόφαση αρχίζει να ισχύει την 1η Ιανουαρίου 2017.

               Βρυξέλλες,

                     Για το Συμβούλιο

                     Ο Πρόεδρος

                     (1)
                  Κατ’ εξουσιοδότηση κανονισμός (ΕΕ) 2015/2446 της Επιτροπής, της 28ης Ιουλίου 2015, για τη συμπλήρωση του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, όσον αφορά λεπτομερείς κανόνες σχετικούς με ορισμένες από τις διατάξεις του ενωσιακού τελωνειακού κώδικα (ΕΕ L 343 της 29.12.2015, σ. 1).

                     (2)
                  Απόφαση 2001/101/ΕΚ του Συμβουλίου, της 5ης Δεκεμβρίου 2000, σχετικά με την έγκριση συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας και καθεμίας από τις χώρες της ΕΖΕΣ που χορηγούν δασμολογικές προτιμήσεις στο πλαίσιο του συστήματος γενικευμένων προτιμήσεων (ΣΓΠ) (Νορβηγία και Ελβετία), η οποία προβλέπει ότι τα εμπορεύματα που ενσωματώνουν ένα στοιχείο καταγωγής Νορβηγίας και Ελβετίας θα θεωρούνται κατά την άφιξή τους στο τελωνειακό έδαφος της Κοινότητας ως εμπορεύματα που ενσωματώνουν ένα στοιχείο κοινοτικής καταγωγής (αμοιβαία συμφωνία) (ΕΕ L 38 της 8.2.2001, σ. 24).

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 21.10.2016
            COM(2016) 668 final
            ΠΑΡΑΡΤΗΜΑ
            της πρότασης ΑΠΟΦΑΣΗΣ ΤΟΥ ΣΥΜΒΟΥΛΙΟΥ
            για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Ένωσης και του Βασιλείου της Νορβηγίας σχετικά με τη σώρευση της καταγωγής μεταξύ της Ευρωπαϊκής Ένωσης, της Ελβετίας, του Βασιλείου της Νορβηγίας και της Τουρκίας στο πλαίσιο του συστήματος γενικευμένων προτιμήσεων της Ευρωπαϊκής Ένωσης

               Συμφωνία υπό μορφή ανταλλαγής επιστολών μεταξύ της Ευρωπαϊκής Ένωσης και του Βασιλείου της Νορβηγίας σχετικά με τη σώρευση της καταγωγής μεταξύ της Ευρωπαϊκής Ένωσης, της Ελβετίας, του Βασιλείου της Νορβηγίας και της Τουρκίας στο πλαίσιο του συστήματος γενικευμένων προτιμήσεων της Ευρωπαϊκής Ένωσης

               Α. Επιστολή της Ένωσης

                     …, …

                     [τόπος και ημερομηνία]

               Κύριε,

               1. Η Ευρωπαϊκή Ένωση (εφεξής η «Ένωση») και το Βασίλειο της Νορβηγίας (εφεξής η «Νορβηγία»), ως τα μέρη της παρούσας συμφωνίας, αναγνωρίζουν ότι, για τους σκοπούς του συστήματος γενικευμένων προτιμήσεων (εφεξής το «ΣΓΠ»), εφαρμόζουν παρόμοιους κανόνες καταγωγής με βάση τις ακόλουθες γενικές αρχές:

               α)ορισμός της έννοιας «καταγόμενα προϊόντα» με βάση τα ίδια κριτήρια·

               β)διατάξεις για την περιφερειακή σώρευση καταγωγής·

               γ)διατάξεις για τη σώρευση της καταγωγής με καταγόμενες ύλες, κατά την έννοια των κανόνων καταγωγής του ΣΓΠ, της Ένωσης, της Ελβετίας, της Νορβηγίας ή της Τουρκίας·

               δ)διατάξεις για ένα γενικό όριο ανοχής για τις μη καταγόμενες ύλες·

               ε)διατάξεις για τη μη αλλοίωση των προϊόντων από τη δικαιούχο χώρα·

               στ)διατάξεις για την έκδοση ή την κατάρτιση αποδεικτικών καταγωγής αντικατάστασης·

               ζ)απαίτηση διοικητικής συνεργασίας με τις αρμόδιες αρχές των δικαιούχων χωρών όσον αφορά τα αποδεικτικά καταγωγής.

               2. Η Ένωση και η Νορβηγία αναγνωρίζουν ότι οι ύλες καταγωγής της Ένωσης, της Ελβετίας, της Νορβηγίας ή της Τουρκίας, κατά την έννοια των οικείων αντίστοιχων κανόνων καταγωγής του ΣΓΠ, αποκτούν την καταγωγή δικαιούχου χώρας του ΣΓΠ του ενός ή του άλλου μέρους, εφόσον υποβάλλονται στην εν λόγω δικαιούχο χώρα σε επεξεργασία ή μεταποίηση που υπερβαίνει τις εργασίες που θεωρούνται ανεπαρκής επεξεργασία ή μεταποίηση για την απόκτηση του χαρακτήρα των καταγόμενων προϊόντων. Το παρόν εδάφιο ισχύει όσον αφορά τις ύλες καταγωγής Ελβετίας και Τουρκίας, με την προϋπόθεση της εκπλήρωσης των προϋποθέσεων που καθορίζονται στις παραγράφους 15 και 16 αντίστοιχα.

               Οι τελωνειακές αρχές των κρατών μελών της Ένωσης και της Νορβηγίας παρέχουν αμοιβαία κατάλληλη διοικητική συνεργασία ιδίως για τους σκοπούς του εκ των υστέρων ελέγχου των αποδεικτικών καταγωγής όσον αφορά τις ύλες που αναφέρονται στο προηγούμενο εδάφιο. Οι διατάξεις περί διοικητικής συνεργασίας που καθορίζονται στο πρωτόκολλο αριθ. 3 της συμφωνίας της 14ης Μαΐου 1973 μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας πρέπει να εφαρμόζονται.

               Οι διατάξεις της παρούσας παραγράφου δεν εφαρμόζονται όσον αφορά τα προϊόντα των κεφαλαίων 1 έως 24 του εναρμονισμένου συστήματος περιγραφής και κωδικοποίησης των εμπορευμάτων, που εγκρίθηκε από τον οργανισμό που συστάθηκε με τη Σύμβαση περί Συστάσεως Συμβουλίου Τελωνειακής Συνεργασίας, η οποία συνήφθη στις Βρυξέλλες στις 15 Δεκεμβρίου 1950 (εφεξής το «Εναρμονισμένο Σύστημα»).

               3. Η Ένωση και η Νορβηγία αναλαμβάνουν την υποχρέωση να δέχονται αποδεικτικά καταγωγής αντικατάστασης υπό μορφή πιστοποιητικών αντικατάστασης των πιστοποιητικών καταγωγής τύπου Α (εφεξής «πιστοποιητικά αντικατάστασης») που εκδίδονται από τις τελωνειακές αρχές του άλλου μέρους και δηλώσεις αντικατάστασης της βεβαίωσης αντικατάστασης που συντάσσονται από τους επαναποστολείς του άλλου μέρους, οι οποίοι είναι εγγεγραμμένοι για τον σκοπό αυτό.

               Κάθε μέρος μπορεί να αξιολογήσει την επιλεξιμότητα για προτιμησιακή μεταχείριση των προϊόντων που καλύπτονται από αποδεικτικά καταγωγής αντικατάστασης σύμφωνα με τη δική του νομοθεσία.

               4. Κάθε μέρος εξασφαλίζει ότι πληρούνται οι ακόλουθες προϋποθέσεις πριν από την έκδοση ή τη σύνταξη αποδεικτικού καταγωγής αντικατάστασης:

               α)τα αποδεικτικά καταγωγής αντικατάστασης μπορούν να εκδίδονται ή να συντάσσονται μόνον εφόσον τα αρχικά αποδεικτικά καταγωγής εκδόθηκαν ή συντάχθηκαν σύμφωνα με την εφαρμοστέα νομοθεσία της Ένωσης ή της Νορβηγίας·

               β)το αποδεικτικό καταγωγής ή το αποδεικτικό καταγωγής αντικατάστασης μπορεί να αντικατασταθεί από ένα ή περισσότερα αποδεικτικά καταγωγής αντικατάστασης με σκοπό την αποστολή όλων ή ορισμένων από τα προϊόντα που καλύπτονται από το αρχικό αποδεικτικό καταγωγής από το εν λόγω μέρος προς το άλλο μέρος, μόνον εφόσον τα προϊόντα δεν έχουν τεθεί σε ελεύθερη κυκλοφορία σε ένα μέρος·

               γ)τα προϊόντα πρέπει να παραμένουν υπό τελωνειακή επιτήρηση στο μέρος επαναποστολής και να μην έχουν υποστεί αλλοίωση ή μετατροπή με οποιοδήποτε τρόπο, ούτε να έχουν υποβληθεί σε εργασίες άλλες από εκείνες που είναι αναγκαίες για να διατηρηθούν στην κατάσταση που βρίσκονται («αρχή της μη αλλοίωσης»)·

               η)όταν τα προϊόντα έχουν αποκτήσει τον χαρακτήρα καταγωγής βάσει παρέκκλισης από τους κανόνες καταγωγής που χορηγείται από ένα μέρος, δεν εκδίδονται ούτε συντάσσονται αποδεικτικά καταγωγής αντικατάστασης αν τα προϊόντα αποστέλλονται εκ νέου στο άλλο μέρος·

               θ)αποδεικτικά καταγωγής αντικατάστασης μπορούν να εκδίδονται από τις τελωνειακές αρχές ή να συντάσσονται από τους επαναποστολείς όταν τα προϊόντα που πρέπει να αποσταλούν εκ νέου στο έδαφος του άλλου μέρους έχουν αποκτήσει χαρακτήρα καταγωγής μέσω περιφερειακής σώρευσης·

               ι)αποδεικτικά καταγωγής αντικατάστασης μπορούν να εκδίδονται από τις τελωνειακές αρχές ή να συντάσσονται από τους επαναποστολείς εάν τα προϊόντα που πρέπει να αποσταλούν εκ νέου στο έδαφος του άλλου μέρους δεν τυγχάνουν προνομιακής μεταχείρισης από το μέρος επαναποστολής.

               5. Για τους σκοπούς της παραγράφου 4 στοιχείο γ) εφαρμόζονται τα ακόλουθα:

               Σε περίπτωση που υπάρχουν βάσιμες αμφιβολίες όσον αφορά την τήρηση της αρχής της μη αλλοίωσης, οι τελωνειακές αρχές του μέρους τελικού προορισμού μπορούν να ζητούν από τον διασαφιστή να αποδείξει τη συμμόρφωση με την αρχή αυτή· για την απόδειξη μπορεί να χρησιμοποιηθεί οποιοδήποτε μέσο.

               Κατόπιν αιτήσεως του επαναποστολέα, οι τελωνειακές αρχές του μέρους επαναποστολής πιστοποιούν ότι τα προϊόντα παρέμειναν υπό τελωνειακή επιτήρηση κατά τη διάρκεια της παραμονής τους στο έδαφος του εν λόγω μέρους και ότι δεν χορηγήθηκε από τις τελωνειακές αρχές καμία άδεια για την αλλοίωση, μετατροπή με οποιονδήποτε τρόπο ή την υποβολή των εν λόγω προϊόντων σε άλλες εργασίες πέραν εκείνων που είναι αναγκαίες για τη διατήρηση στην κατάσταση που βρίσκονται κατά την αποθήκευσή τους στο έδαφος του εν λόγω μέρους.

               Όταν το αποδεικτικό αντικατάστασης είναι πιστοποιητικό αντικατάστασης, οι τελωνειακές αρχές του μέρους τελικού προορισμού δεν ζητούν πιστοποιητικό μη διενέργειας εργασιών για το χρονικό διάστημα κατά το οποίο τα προϊόντα παρέμειναν στο έδαφος του άλλου μέρους.

               6. Κάθε μέρος διασφαλίζει ότι:

               α)
                     όταν τα αποδεικτικά καταγωγής αντικατάστασης αντιστοιχούν στα αρχικά αποδεικτικά καταγωγής που έχουν εκδοθεί ή συνταχθεί σε δικαιούχο χώρα του ΣΓΠ της Ένωσης και του συστήματος της Νορβηγίας, οι τελωνειακές αρχές των κρατών μελών της Ένωσης και της Νορβηγίας παρέχουν αμοιβαία κατάλληλη διοικητική συνεργασία για τους σκοπούς του εκ των υστέρων ελέγχου των εν λόγω αποδεικτικών καταγωγής αντικατάστασης. Εφόσον το ζητήσει το μέρος τελικού προορισμού, οι τελωνειακές αρχές του μέρους επαναποστολής κινούν και παρακολουθούν τη διαδικασία του εκ των υστέρων ελέγχου των αντίστοιχων αρχικών αποδεικτικών καταγωγής·

               β)
                     όταν τα αποδεικτικά καταγωγής αντικατάστασης αντιστοιχούν στα αρχικά αποδεικτικά καταγωγής που έχουν εκδοθεί ή συνταχθεί σε χώρα αποκλειστικά δικαιούχο του ΣΓΠ του μέρους τελικού προορισμού, το εν λόγω μέρος εκτελεί τη διαδικασία του εκ των υστέρων ελέγχου των αρχικών αποδεικτικών καταγωγής σε συνεργασία με τη δικαιούχο χώρα. Τα αρχικά αποδεικτικά καταγωγής που αντιστοιχούν στα αποδεικτικά καταγωγής αντικατάστασης που υπόκεινται σε έλεγχο ή, κατά περίπτωση, τα αντίγραφα των αρχικών αποδεικτικών καταγωγής που αντιστοιχούν στα αποδεικτικά καταγωγής αντικατάστασης που υπόκεινται σε έλεγχο παρέχονται από τις τελωνειακές αρχές του μέρους επαναποστολής στις τελωνειακές αρχές του μέρους τελικού προορισμού προκειμένου να μπορέσουν να διεξαγάγουν τη διαδικασία του εκ των υστέρων ελέγχου.

               7. Κάθε μέρος διασφαλίζει ότι:

               α)κάθε πιστοποιητικό αντικατάστασης φέρει στην άνω δεξιά θέση το όνομα της ενδιάμεσης χώρας επαναποστολής στην οποία εκδόθηκε·

               β)η θέση 4 περιέχει τις ενδείξεις «replacement certificate» ή «certificat de remplacement» καθώς και την ημερομηνία έκδοσης του αρχικού πιστοποιητικού καταγωγής τύπου Α και τον αύξοντα αριθμό του·

               γ)το όνομα του επαναποστολέα αναγράφεται στη θέση 1·

               δ)το όνομα του τελικού παραλήπτη μπορεί να αναγράφεται στη θέση 2·

               ε)όλα τα στοιχεία των προϊόντων που αποστέλλονται εκ νέου τα οποία εμφαίνονται στο αρχικό πιστοποιητικό μεταγράφονται στις θέσεις 3 έως 9·

               στ)τα στοιχεία του τιμολογίου του επαναποστολέα είναι δυνατό να αναγράφονται στη θέση 10·

               ζ)η θεώρηση από την τελωνειακή αρχή που εκδίδει το πιστοποιητικό αντικατάστασης τίθεται στη θέση 11. Η ευθύνη της αρχής περιορίζεται στην έκδοση του πιστοποιητικού αντικατάστασης. Τα στοιχεία της θέσης 12 σχετικά με τη χώρα καταγωγής και τη χώρα τελικού προορισμού λαμβάνονται από το αρχικό πιστοποιητικό καταγωγής τύπου Α. Ο επαναποστολέας υπογράφει το πιστοποιητικό καταγωγής στη θέση 12. Ο επαναποστολέας που υπογράφει στη θέση 12 καλή τη πίστει δεν φέρει ευθύνη για την ακρίβεια των στοιχείων που αναφέρονται στο αρχικό πιστοποιητικό καταγωγής τύπου Α·

               η)η τελωνειακή αρχή που καλείται να εκδώσει το πιστοποιητικό αντικατάστασης σημειώνει στο αρχικό πιστοποιητικό καταγωγής τύπου Α τα βάρη, τους αριθμούς και το είδος των αποστελλόμενων προϊόντων και αναγράφει στο ίδιο πιστοποιητικό τον αύξοντα αριθμό κάθε αντίστοιχου ή αντίστοιχων πιστοποιητικών αντικατάστασης. Φυλάσσει την αίτηση για το πιστοποιητικό αντικατάστασης, καθώς και το αρχικό πιστοποιητικό καταγωγής τύπου Α για τουλάχιστον τρία έτη.

               θ)Τα πιστοποιητικά καταγωγής αντικατάστασης συντάσσονται στην αγγλική ή τη γαλλική γλώσσα.

               8. Κάθε μέρος διασφαλίζει ότι:

               α)ο επαναποστολέας αναφέρει σε κάθε δήλωση αντικατάστασης της βεβαίωσης καταγωγής τα ακόλουθα:

               (1)όλα τα στοιχεία των προϊόντων που αποστέλλονται εκ νέου, τα οποία λαμβάνονται από το αρχικό αποδεικτικό καταγωγής·

               (2)την ημερομηνία σύνταξης του αρχικού αποδεικτικού καταγωγής·

               (3)τα στοιχεία του αρχικού αποδεικτικού καταγωγής, συμπεριλαμβανομένων, κατά περίπτωση, πληροφοριών σχετικά με εφαρμοσθείσα σώρευση στα προϊόντα που καλύπτονται από τη βεβαίωση καταγωγής·

               (4)το όνομα και τη διεύθυνσή του και τον οικείο αριθμό εγγεγραμμένου εξαγωγέα·

               (5)το όνομα και τη διεύθυνση του παραλήπτη στην Ένωση ή στη Νορβηγία·

               (6)την ημερομηνία και τον τόπο σύνταξης της βεβαίωσης καταγωγής ή της έκδοσης του πιστοποιητικού καταγωγής·

               β)κάθε δήλωση αντικατάστασης της βεβαίωσης καταγωγής φέρει την ένδειξη «Replacement statement» ή «Attestation de remplacement»·

               γ)οι δηλώσεις αντικατάστασης της βεβαίωσης καταγωγής συντάσσονται από επαναποστολείς που είναι εγγεγραμμένοι στο ηλεκτρονικό σύστημα αυτοπιστοποίησης της καταγωγής από εξαγωγείς, το οποίο καλείται «σύστημα εγγεγραμμένων εξαγωγέων» (ΣΕΕ), ανεξάρτητα από την αξία των καταγόμενων προϊόντων που περιέχονται στην αρχική αποστολή·

               δ)σε περίπτωση αντικατάστασης του αποδεικτικού καταγωγής, ο επαναποστολέας αναφέρει στο αρχικό αποδεικτικό καταγωγής τα ακόλουθα:

               (1)την ημερομηνία σύνταξης της(των) δήλωσης(-ώσεων) αντικατάστασης της βεβαίωσης καταγωγής και τις ποσότητες των εμπορευμάτων που καλύπτονται από τη(τις) δήλωση(-ώσεις) αντικατάστασης της βεβαίωσης καταγωγής·

               (2)το όνομα και τη διεύθυνση του επαναποστολέα·

               (3)το όνομα και τη διεύθυνση του παραλήπτη ή των παραληπτών στην Ένωση ή στη Νορβηγία·

               ε)στην αρχική βεβαίωση καταγωγής αναγράφεται η ένδειξη «Replaced» ή «Remplacé»·

               στ)η δήλωση αντικατάστασης της βεβαίωσης καταγωγής ισχύει επί δώδεκα μήνες από την ημερομηνία της σύνταξής της.

               ζ)Οι δηλώσεις αντικατάστασης της βεβαίωσης καταγωγής συντάσσονται στην αγγλική ή τη γαλλική γλώσσα.

               9. Τα αρχικά αποδεικτικά καταγωγής και τα αντίγραφα των αποδεικτικών καταγωγής αντικατάστασης πρέπει να φυλάσσονται από τον επαναποστολέα για τρία τουλάχιστον έτη από τη λήξη του ημερολογιακού έτους κατά το οποίο έχουν εκδοθεί ή συνταχθεί τα αποδεικτικά καταγωγής αντικατάστασης.

               10. Τα μέρη συμφωνούν να επιμεριστούν το κόστος του συστήματος ΣΕΕ σύμφωνα με τους όρους της συνεργασίας που θα καθοριστούν μεταξύ των αρμόδιων αρχών των μερών.

               11. Κάθε διαφορά μεταξύ των μερών απορρέουσα από την ερμηνεία ή την εφαρμογή της παρούσας συμφωνίας διευθετείται αποκλειστικά με διμερείς διαπραγματεύσεις μεταξύ των μερών. Εάν οι διαφορές ενδέχεται να επηρεάσουν τα συμφέροντα της Ελβετίας και/ή της Τουρκίας, οι τελευταίες πρέπει να γνωμοδοτήσουν.

               12. Τα μέρη μπορούν να τροποποιήσουν την παρούσα συμφωνία με αμοιβαία συμφωνία, εγγράφως ανά πάσα στιγμή. Αμφότερα τα μέρη αρχίζουν διαβουλεύσεις όσον αφορά ενδεχόμενες τροποποιήσεις της παρούσας συμφωνίας, μετά από αίτηση ενός από τα μέρη. Εάν οι τροποποιήσεις ενδέχεται να επηρεάσουν τα συμφέροντα της Ελβετίας και/ή της Τουρκίας, οι τελευταίες πρέπει να γνωμοδοτήσουν. Οι τροποποιήσεις αυτές τίθενται σε ισχύ την ημερομηνία που ορίζεται από κοινού, εφόσον αμφότερα τα μέρη θα έχουν κοινοποιήσει εκατέρωθεν την εκπλήρωση των αντίστοιχων εσωτερικών τους απαιτήσεων.

               13. Σε περίπτωση σοβαρών επιφυλάξεων ως προς την ορθή λειτουργία της παρούσας συμφωνίας, οποιοδήποτε από τα μέρη μπορεί να αναστείλει την εφαρμογή της υπό τον όρο ότι το άλλο μέρος έχει ενημερωθεί εγγράφως τρεις μήνες νωρίτερα.

               14. Η παρούσα συμφωνία μπορεί να καταγγελθεί από οποιοδήποτε από τα μέρη, υπό τον όρο ότι το άλλο μέρος έχει ενημερωθεί εγγράφως τρεις μήνες νωρίτερα.

               15. Η παράγραφος 2 πρώτο εδάφιο εφαρμόζεται όσον αφορά τις ύλες καταγωγής Ελβετίας μόνον εφόσον τα μέρη έχουν συνάψει παρόμοια συμφωνία με την Ελβετία και έχουν κοινοποιήσει εκατέρωθεν την εκπλήρωση αυτής της προϋπόθεσης.

               16. Η παράγραφος 2 πρώτο εδάφιο εφαρμόζεται όσον αφορά τις ύλες καταγωγής Τουρκίας
                  1
                μόνον εφόσον τα μέρη έχουν συνάψει παρόμοια συμφωνία με την Τουρκία και έχουν κοινοποιήσει εκατέρωθεν την εκπλήρωση αυτής της προϋπόθεσης.

               17. Από την έναρξη ισχύος της συμφωνίας μεταξύ της Νορβηγίας και της Τουρκίας σύμφωνα με την παράγραφο 2 πρώτο εδάφιο της παρούσας συμφωνίας και υπό τον όρο της αμοιβαιότητας εκ μέρους της Τουρκίας, κάθε μέρος μπορεί να προβλέψει ότι τα αποδεικτικά καταγωγής αντικατάστασης για τα προϊόντα που περιέχουν ύλες καταγωγής Τουρκίας που έχουν μεταποιηθεί στο πλαίσιο διμερούς σώρευσης σε δικαιούχους χώρες του ΣΓΠ μπορούν να εκδοθούν ή να συνταχθούν στα μέρη.

               18. Η παρούσα συμφωνία τίθεται σε ισχύ την ημερομηνία που ορίζεται από κοινού, εφόσον η Ένωση και η Νορβηγία θα έχουν κοινοποιήσει αμοιβαία την ολοκλήρωση των απαιτούμενων εσωτερικών διαδικασιών έγκρισης. Από την ημερομηνία αυτή αντικαθιστά τη συμφωνία υπό μορφή ανταλλαγής επιστολών που υπογράφηκε στις 14 Δεκεμβρίου 2000
                  2
               .

               Θα παρακαλούσαμε να μας επιβεβαιώσετε ότι η κυβέρνησή σας συμφωνεί με τα ανωτέρω.

               Λαμβάνω την τιμή να προτείνω, σε περίπτωση αποδοχής των ανωτέρω από την κυβέρνησή σας, η παρούσα επιστολή και η εκ μέρους σας επιβεβαίωση να αποτελέσουν από κοινού συμφωνία μεταξύ της Ευρωπαϊκής Ένωσης και του Βασιλείου της Νορβηγίας.

               Με εξαιρετική εκτίμηση,

               Για την Ευρωπαϊκή Ένωση,

               Β. Επιστολή της Νορβηγίας

               Κύριε,

               Έχω την τιμή να σας γνωρίσω τη λήψη της επιστολής σας η οποία έχει ως εξής:

               1. Η Ένωση και η Νορβηγία, ως τα μέρη της παρούσας συμφωνίας, αναγνωρίζουν ότι, για τους σκοπούς του συστήματος γενικευμένων προτιμήσεων (εφεξής το «ΣΓΠ»), εφαρμόζουν παρόμοιους κανόνες καταγωγής με βάση τις ακόλουθες γενικές αρχές:

               α)ορισμός της έννοιας «καταγόμενα προϊόντα» με βάση τα ίδια κριτήρια·

               β)διατάξεις για την περιφερειακή σώρευση καταγωγής·

               γ)διατάξεις για τη σώρευση της καταγωγής με καταγόμενες ύλες, κατά την έννοια των κανόνων καταγωγής του ΣΓΠ, της Ένωσης, της Ελβετίας, της Νορβηγίας ή της Τουρκίας·

               δ)διατάξεις για ένα γενικό όριο ανοχής για τις μη καταγόμενες ύλες·

               ε)διατάξεις για τη μη αλλοίωση των προϊόντων από τη δικαιούχο χώρα·

               στ)διατάξεις για την έκδοση ή την κατάρτιση αποδεικτικών καταγωγής αντικατάστασης·

               ζ)απαίτηση διοικητικής συνεργασίας με τις αρμόδιες αρχές των δικαιούχων χωρών όσον αφορά τα αποδεικτικά καταγωγής.

               2. Η Ένωση και η Νορβηγία αναγνωρίζουν ότι οι ύλες καταγωγής της Ένωσης, της Ελβετίας, της Νορβηγίας ή της Τουρκίας, κατά την έννοια των οικείων αντίστοιχων κανόνων καταγωγής του ΣΓΠ, αποκτούν την καταγωγή δικαιούχου χώρας του ΣΓΠ του ενός ή του άλλου μέρους, εφόσον υποβάλλονται στην εν λόγω δικαιούχο χώρα σε επεξεργασία ή μεταποίηση που υπερβαίνει τις εργασίες που θεωρούνται ανεπαρκής επεξεργασία ή μεταποίηση για την απόκτηση του χαρακτήρα των καταγόμενων προϊόντων. Το παρόν εδάφιο ισχύει όσον αφορά τις ύλες καταγωγής Ελβετίας και Τουρκίας, με την προϋπόθεση της εκπλήρωσης των προϋποθέσεων που καθορίζονται στις παραγράφους 15 και 16 αντίστοιχα.

               Οι τελωνειακές αρχές των κρατών μελών της Ένωσης και της Νορβηγίας παρέχουν αμοιβαία κατάλληλη διοικητική συνεργασία ιδίως για τους σκοπούς του εκ των υστέρων ελέγχου των αποδεικτικών καταγωγής όσον αφορά τις ύλες που αναφέρονται στο προηγούμενο εδάφιο. Οι διατάξεις περί διοικητικής συνεργασίας που καθορίζονται στο πρωτόκολλο αριθ. 3 της συμφωνίας της 14ης Μαΐου 1973 μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας πρέπει να εφαρμόζονται.

               Οι διατάξεις της παρούσας παραγράφου δεν εφαρμόζονται όσον αφορά τα προϊόντα των κεφαλαίων 1 έως 24 του εναρμονισμένου συστήματος περιγραφής και κωδικοποίησης των εμπορευμάτων, που εγκρίθηκε από τον οργανισμό που συστάθηκε με τη Σύμβαση περί Συστάσεως Συμβουλίου Τελωνειακής Συνεργασίας, η οποία συνήφθη στις Βρυξέλλες στις 15 Δεκεμβρίου 1950 (εφεξής το «Εναρμονισμένο Σύστημα»).

               3. Η Ένωση και η Νορβηγία αναλαμβάνουν την υποχρέωση να δέχονται αποδεικτικά καταγωγής αντικατάστασης υπό μορφή πιστοποιητικών αντικατάστασης των πιστοποιητικών καταγωγής τύπου Α (εφεξής «πιστοποιητικά αντικατάστασης») που εκδίδονται από τις τελωνειακές αρχές του άλλου μέρους και δηλώσεις αντικατάστασης της βεβαίωσης αντικατάστασης που συντάσσονται από τους επαναποστολείς του άλλου μέρους, οι οποίοι είναι εγγεγραμμένοι για τον σκοπό αυτό.

               Κάθε μέρος μπορεί να αξιολογήσει την επιλεξιμότητα για προτιμησιακή μεταχείριση των προϊόντων που καλύπτονται από αποδεικτικά καταγωγής αντικατάστασης σύμφωνα με τη δική του νομοθεσία.

               4. Κάθε μέρος εξασφαλίζει ότι πληρούνται οι ακόλουθες προϋποθέσεις πριν από την έκδοση ή τη σύνταξη αποδεικτικού καταγωγής αντικατάστασης:

               α)τα αποδεικτικά καταγωγής αντικατάστασης μπορούν να εκδίδονται ή να συντάσσονται μόνον εφόσον τα αρχικά αποδεικτικά καταγωγής εκδόθηκαν ή συντάχθηκαν σύμφωνα με την εφαρμοστέα νομοθεσία της Ένωσης ή της Νορβηγίας·

               β)το αποδεικτικό καταγωγής ή το αποδεικτικό καταγωγής αντικατάστασης μπορεί να αντικατασταθεί από ένα ή περισσότερα αποδεικτικά καταγωγής αντικατάστασης με σκοπό την αποστολή όλων ή ορισμένων από τα προϊόντα που καλύπτονται από το αρχικό αποδεικτικό καταγωγής από το εν λόγω μέρος προς το άλλο μέρος, μόνον εφόσον τα προϊόντα δεν έχουν τεθεί σε ελεύθερη κυκλοφορία σε ένα μέρος·

               γ)τα προϊόντα πρέπει να παραμένουν υπό τελωνειακή επιτήρηση στο μέρος επαναποστολής και να μην έχουν υποστεί αλλοίωση ή μετατροπή με οποιοδήποτε τρόπο, ούτε να έχουν υποβληθεί σε εργασίες άλλες από εκείνες που είναι αναγκαίες για να διατηρηθούν στην κατάσταση που βρίσκονται («αρχή της μη αλλοίωσης»)·

               η)όταν τα προϊόντα έχουν αποκτήσει τον χαρακτήρα καταγωγής βάσει παρέκκλισης από τους κανόνες καταγωγής που χορηγείται από ένα μέρος, δεν εκδίδονται ούτε συντάσσονται αποδεικτικά καταγωγής αντικατάστασης αν τα προϊόντα αποστέλλονται εκ νέου στο άλλο μέρος·

               θ)αποδεικτικά καταγωγής αντικατάστασης μπορούν να εκδίδονται από τις τελωνειακές αρχές ή να συντάσσονται από τους επαναποστολείς όταν τα προϊόντα που πρέπει να αποσταλούν εκ νέου στο έδαφος του άλλου μέρους έχουν αποκτήσει χαρακτήρα καταγωγής μέσω περιφερειακής σώρευσης·

               ι)αποδεικτικά καταγωγής αντικατάστασης μπορούν να εκδίδονται από τις τελωνειακές αρχές ή να συντάσσονται από τους επαναποστολείς εάν τα προϊόντα που πρέπει να αποσταλούν εκ νέου στο έδαφος του άλλου μέρους δεν τυγχάνουν προνομιακής μεταχείρισης από το μέρος επαναποστολής.

               5. Για τους σκοπούς της παραγράφου 4 στοιχείο γ) εφαρμόζονται τα ακόλουθα:

               Σε περίπτωση που υπάρχουν βάσιμες αμφιβολίες όσον αφορά την τήρηση της αρχής της μη αλλοίωσης, οι τελωνειακές αρχές του μέρους τελικού προορισμού μπορούν να ζητούν από τον διασαφιστή να αποδείξει τη συμμόρφωση με την αρχή αυτή· για την απόδειξη μπορεί να χρησιμοποιηθεί οποιοδήποτε μέσο.

               Κατόπιν αιτήσεως του επαναποστολέα, οι τελωνειακές αρχές του μέρους επαναποστολής πιστοποιούν ότι τα προϊόντα παρέμειναν υπό τελωνειακή επιτήρηση κατά τη διάρκεια της παραμονής τους στο έδαφος του εν λόγω μέρους και ότι δεν χορηγήθηκε από τις τελωνειακές αρχές καμία άδεια για την αλλοίωση, μετατροπή με οποιονδήποτε τρόπο ή την υποβολή των εν λόγω προϊόντων σε άλλες εργασίες πέραν εκείνων που είναι αναγκαίες για τη διατήρηση στην κατάσταση που βρίσκονται κατά την αποθήκευσή τους στο έδαφος του εν λόγω μέρους.

               Όταν το αποδεικτικό αντικατάστασης είναι πιστοποιητικό αντικατάστασης, οι τελωνειακές αρχές του μέρους τελικού προορισμού δεν ζητούν πιστοποιητικό μη διενέργειας εργασιών για το χρονικό διάστημα κατά το οποίο τα προϊόντα παρέμειναν στο έδαφος του άλλου μέρους.

               6. Κάθε μέρος διασφαλίζει ότι:

               α)
                     όταν τα αποδεικτικά καταγωγής αντικατάστασης αντιστοιχούν στα αρχικά αποδεικτικά καταγωγής που έχουν εκδοθεί ή συνταχθεί σε δικαιούχο χώρα του ΣΓΠ της Ένωσης και του συστήματος της Νορβηγίας, οι τελωνειακές αρχές των κρατών μελών της Ένωσης και της Νορβηγίας παρέχουν αμοιβαία κατάλληλη διοικητική συνεργασία για τους σκοπούς του εκ των υστέρων ελέγχου των εν λόγω αποδεικτικών καταγωγής αντικατάστασης. Εφόσον το ζητήσει το μέρος τελικού προορισμού, οι τελωνειακές αρχές του μέρους επαναποστολής κινούν και παρακολουθούν τη διαδικασία του εκ των υστέρων ελέγχου των αντίστοιχων αρχικών αποδεικτικών καταγωγής·

               β)
                     όταν τα αποδεικτικά καταγωγής αντικατάστασης αντιστοιχούν στα αρχικά αποδεικτικά καταγωγής που έχουν εκδοθεί ή συνταχθεί σε χώρα αποκλειστικά δικαιούχο του ΣΓΠ του μέρους τελικού προορισμού, το εν λόγω μέρος εκτελεί τη διαδικασία του εκ των υστέρων ελέγχου των αρχικών αποδεικτικών καταγωγής σε συνεργασία με τη δικαιούχο χώρα. Τα αρχικά αποδεικτικά καταγωγής που αντιστοιχούν στα αποδεικτικά καταγωγής αντικατάστασης που υπόκεινται σε έλεγχο ή, κατά περίπτωση, τα αντίγραφα των αρχικών αποδεικτικών καταγωγής που αντιστοιχούν στα αποδεικτικά καταγωγής αντικατάστασης που υπόκεινται σε έλεγχο παρέχονται από τις τελωνειακές αρχές του μέρους επαναποστολής στις τελωνειακές αρχές του μέρους τελικού προορισμού προκειμένου να μπορέσουν να διεξαγάγουν τη διαδικασία του εκ των υστέρων ελέγχου.

               7. Κάθε μέρος διασφαλίζει ότι:

               α)κάθε πιστοποιητικό αντικατάστασης φέρει στην άνω δεξιά θέση το όνομα της ενδιάμεσης χώρας επαναποστολής στην οποία εκδόθηκε·

               β)η θέση 4 περιέχει τις ενδείξεις «replacement certificate» ή «certificat de remplacement» καθώς και την ημερομηνία έκδοσης του αρχικού πιστοποιητικού καταγωγής τύπου Α και τον αύξοντα αριθμό του·

               γ)το όνομα του επαναποστολέα αναγράφεται στη θέση 1·

               δ)το όνομα του τελικού παραλήπτη μπορεί να αναγράφεται στη θέση 2·

               ε)όλα τα στοιχεία των προϊόντων που αποστέλλονται εκ νέου τα οποία εμφαίνονται στο αρχικό πιστοποιητικό μεταγράφονται στις θέσεις 3 έως 9·

               στ)τα στοιχεία του τιμολογίου του επαναποστολέα είναι δυνατό να αναγράφονται στη θέση 10·

               ζ)η θεώρηση από την τελωνειακή αρχή που εκδίδει το πιστοποιητικό αντικατάστασης τίθεται στη θέση 11. Η ευθύνη της αρχής περιορίζεται στην έκδοση του πιστοποιητικού αντικατάστασης. Τα στοιχεία της θέσης 12 σχετικά με τη χώρα καταγωγής και τη χώρα τελικού προορισμού λαμβάνονται από το αρχικό πιστοποιητικό καταγωγής τύπου Α. Ο επαναποστολέας υπογράφει το πιστοποιητικό καταγωγής στη θέση 12. Ο επαναποστολέας που υπογράφει στη θέση 12 καλή τη πίστει δεν φέρει ευθύνη για την ακρίβεια των στοιχείων που αναφέρονται στο αρχικό πιστοποιητικό καταγωγής τύπου Α·

               η)η τελωνειακή αρχή που καλείται να εκδώσει το πιστοποιητικό αντικατάστασης σημειώνει στο αρχικό πιστοποιητικό καταγωγής τύπου Α τα βάρη, τους αριθμούς και το είδος των αποστελλόμενων προϊόντων και αναγράφει στο ίδιο πιστοποιητικό τον αύξοντα αριθμό κάθε αντίστοιχου ή αντίστοιχων πιστοποιητικών αντικατάστασης. Φυλάσσει την αίτηση για το πιστοποιητικό αντικατάστασης, καθώς και το αρχικό πιστοποιητικό καταγωγής τύπου Α για τουλάχιστον τρία έτη.

               θ)Τα πιστοποιητικά καταγωγής αντικατάστασης συντάσσονται στην αγγλική ή τη γαλλική γλώσσα.

               8. Κάθε μέρος διασφαλίζει ότι:

               α)ο επαναποστολέας αναφέρει σε κάθε δήλωση αντικατάστασης της βεβαίωσης καταγωγής τα ακόλουθα:

               (1)όλα τα στοιχεία των προϊόντων που αποστέλλονται εκ νέου, τα οποία λαμβάνονται από το αρχικό αποδεικτικό καταγωγής·

               (2)την ημερομηνία σύνταξης του αρχικού αποδεικτικού καταγωγής·

               (3)τα στοιχεία του αρχικού αποδεικτικού καταγωγής, συμπεριλαμβανομένων, κατά περίπτωση, πληροφοριών σχετικά με εφαρμοσθείσα σώρευση στα προϊόντα που καλύπτονται από τη βεβαίωση καταγωγής·

               (4)το όνομα και τη διεύθυνσή του και τον οικείο αριθμό εγγεγραμμένου εξαγωγέα·

               (5)το όνομα και τη διεύθυνση του παραλήπτη στην Ένωση ή στη Νορβηγία·

               (6)την ημερομηνία και τον τόπο σύνταξης της βεβαίωσης καταγωγής ή της έκδοσης του πιστοποιητικού καταγωγής·

               β)κάθε δήλωση αντικατάστασης της βεβαίωσης καταγωγής φέρει την ένδειξη «Replacement statement» ή «Attestation de remplacement»·

               γ)οι δηλώσεις αντικατάστασης της βεβαίωσης καταγωγής συντάσσονται από επαναποστολείς που είναι εγγεγραμμένοι στο ηλεκτρονικό σύστημα αυτοπιστοποίησης της καταγωγής από εξαγωγείς, το οποίο καλείται «σύστημα εγγεγραμμένων εξαγωγέων» (ΣΕΕ), ανεξάρτητα από την αξία των καταγόμενων προϊόντων που περιέχονται στην αρχική αποστολή·

               δ)σε περίπτωση αντικατάστασης του αποδεικτικού καταγωγής, ο επαναποστολέας αναφέρει στο αρχικό αποδεικτικό καταγωγής τα ακόλουθα:

               (1)την ημερομηνία σύνταξης της(των) δήλωσης(-ώσεων) αντικατάστασης της βεβαίωσης καταγωγής και τις ποσότητες των εμπορευμάτων που καλύπτονται από τη(τις) δήλωση(-ώσεις) αντικατάστασης της βεβαίωσης καταγωγής·

               (2)το όνομα και τη διεύθυνση του επαναποστολέα·

               (3)το όνομα και τη διεύθυνση του παραλήπτη ή των παραληπτών στην Ένωση ή στη Νορβηγία·

               ε)στην αρχική βεβαίωση καταγωγής αναγράφεται η ένδειξη «Replaced» ή «Remplacé»·

               στ)η δήλωση αντικατάστασης της βεβαίωσης καταγωγής ισχύει επί δώδεκα μήνες από την ημερομηνία της σύνταξής της.

               ζ)Οι δηλώσεις αντικατάστασης της βεβαίωσης καταγωγής συντάσσονται στην αγγλική ή τη γαλλική γλώσσα.

               9. Τα αρχικά αποδεικτικά καταγωγής και τα αντίγραφα των αποδεικτικών καταγωγής αντικατάστασης πρέπει να φυλάσσονται από τον επαναποστολέα για τρία τουλάχιστον έτη από τη λήξη του ημερολογιακού έτους κατά το οποίο έχουν εκδοθεί ή συνταχθεί τα αποδεικτικά καταγωγής αντικατάστασης.

               10. Τα μέρη συμφωνούν να επιμεριστούν το κόστος του συστήματος ΣΕΕ σύμφωνα με τους όρους της συνεργασίας που θα καθοριστούν μεταξύ των αρμόδιων αρχών των μερών.

               11. Κάθε διαφορά μεταξύ των μερών απορρέουσα από την ερμηνεία ή την εφαρμογή της παρούσας συμφωνίας διευθετείται αποκλειστικά με διμερείς διαπραγματεύσεις μεταξύ των μερών. Εάν οι διαφορές ενδέχεται να επηρεάσουν τα συμφέροντα της Ελβετίας και/ή της Τουρκίας, οι τελευταίες πρέπει να γνωμοδοτήσουν.

               12. Τα μέρη μπορούν να τροποποιήσουν την παρούσα συμφωνία με αμοιβαία συμφωνία, εγγράφως ανά πάσα στιγμή. Αμφότερα τα μέρη αρχίζουν διαβουλεύσεις όσον αφορά ενδεχόμενες τροποποιήσεις της παρούσας συμφωνίας, μετά από αίτηση ενός από τα μέρη. Εάν οι τροποποιήσεις ενδέχεται να επηρεάσουν τα συμφέροντα της Ελβετίας και/ή της Τουρκίας, οι τελευταίες πρέπει να γνωμοδοτήσουν. Οι τροποποιήσεις αυτές τίθενται σε ισχύ την ημερομηνία που ορίζεται από κοινού, εφόσον αμφότερα τα μέρη θα έχουν κοινοποιήσει εκατέρωθεν την εκπλήρωση των αντίστοιχων εσωτερικών τους απαιτήσεων.

               13. Σε περίπτωση σοβαρών επιφυλάξεων ως προς την ορθή λειτουργία της παρούσας συμφωνίας, οποιοδήποτε από τα μέρη μπορεί να αναστείλει την εφαρμογή της υπό τον όρο ότι το άλλο μέρος έχει ενημερωθεί εγγράφως τρεις μήνες νωρίτερα.

               14. Η παρούσα συμφωνία μπορεί να καταγγελθεί από οποιοδήποτε από τα μέρη, υπό τον όρο ότι το άλλο μέρος έχει ενημερωθεί εγγράφως τρεις μήνες νωρίτερα.

               15. Η παράγραφος 2 πρώτο εδάφιο εφαρμόζεται όσον αφορά τις ύλες καταγωγής Ελβετίας μόνον εφόσον τα μέρη έχουν συνάψει παρόμοια συμφωνία με την Ελβετία και έχουν κοινοποιήσει εκατέρωθεν την εκπλήρωση αυτής της προϋπόθεσης.

               16. Η παράγραφος 2 πρώτο εδάφιο εφαρμόζεται όσον αφορά τις ύλες καταγωγής Τουρκίας
                  3
                μόνον εφόσον τα μέρη έχουν συνάψει παρόμοια συμφωνία με την Τουρκία και έχουν κοινοποιήσει εκατέρωθεν την εκπλήρωση αυτής της προϋπόθεσης.

               17. Από την έναρξη ισχύος της συμφωνίας μεταξύ της Νορβηγίας και της Τουρκίας σύμφωνα με την παράγραφο 2 πρώτο εδάφιο της παρούσας συμφωνίας και υπό τον όρο της αμοιβαιότητας εκ μέρους της Τουρκίας, κάθε μέρος μπορεί να προβλέψει ότι τα αποδεικτικά καταγωγής αντικατάστασης για τα προϊόντα που περιέχουν ύλες καταγωγής Τουρκίας που έχουν μεταποιηθεί στο πλαίσιο διμερούς σώρευσης σε δικαιούχους χώρες του ΣΓΠ μπορούν να εκδοθούν ή να συνταχθούν στα μέρη.

               18. Η παρούσα συμφωνία τίθεται σε ισχύ την ημερομηνία που ορίζεται από κοινού, εφόσον η Ένωση και η Νορβηγία θα έχουν κοινοποιήσει αμοιβαία την ολοκλήρωση των απαιτούμενων εσωτερικών διαδικασιών έγκρισης. Από την ημερομηνία αυτή αντικαθιστά τη συμφωνία υπό μορφή ανταλλαγής επιστολών που υπογράφηκε στις 14 Δεκεμβρίου 2000
                  4
               .

               Έχω την τιμή να σας επιβεβαιώσω τη συμφωνία της κυβερνήσεώς μου επί των ανωτέρω.

                     (1)
                  Η Ένωση εκπλήρωσε την εν λόγω προϋπόθεση, μέσω της δημοσίευσης της ανακοίνωσης της Επιτροπής σύμφωνα με το άρθρο 85 του κανονισμού (ΕΟΚ) αριθ. 2454/93, σχετικά με την εφαρμογή των διατάξεων του κοινοτικού τελωνειακού κώδικα - Επέκταση στην Τουρκία του συστήματος διμερούς σώρευσης που θεσπίζεται με το άρθρο αυτό· ΕΕ C 134 της 15.4.2016, σ. 1.

                     (2)
                  ΕΕ L 38 της 8.2.2001, σ. 24.

                     (3)
                  Η Ένωση εκπλήρωσε την εν λόγω προϋπόθεση, μέσω της δημοσίευσης της ανακοίνωσης της Επιτροπής σύμφωνα με το άρθρο 85 του κανονισμού (ΕΟΚ) αριθ. 2454/93, σχετικά με την εφαρμογή των διατάξεων του κοινοτικού τελωνειακού κώδικα - Επέκταση στην Τουρκία του συστήματος διμερούς σώρευσης που θεσπίζεται με το άρθρο αυτό· ΕΕ C 134 της 15.4.2016, σ. 1.

                     (4)
                  ΕΕ L 38 της 8.2.2001, σ. 24.


               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 12.10.2016
            COM(2016) 620 final
            2016/0300(NLE)
            Πρόταση
            ΑΠΟΦΑΣΗ ΤΟΥ ΣΥΜΒΟΥΛΙΟΥ
            για τη θέση που θα λάβει η Ένωση στην Επιτροπή GNSS Ευρωπαϊκής Ένωσης/Ελβετίας η οποία συστάθηκε με τη συμφωνία συνεργασίας μεταξύ της Ευρωπαϊκής Ένωσης και των κρατών μελών της, αφενός, και της Ελβετικής Συνομοσπονδίας, αφετέρου, σχετικά με τα ευρωπαϊκά προγράμματα δορυφορικής πλοήγησης

               ΑΙΤΙΟΛΟΓΙΚΗ ΕΚΘΕΣΗ

               1.ΠΛΑΙΣΙΟ ΤΗΣ ΠΡΟΤΑΣΗΣ

               Η επισυναπτόμενη πρόταση συνιστά τη νομική πράξη για την έγκριση της θέσης που θα λάβει η Ένωση στην Επιτροπή GNSS Ευρωπαϊκής Ένωσης/Ελβετίας (εφεξής η «μεικτή επιτροπή»), η οποία συστάθηκε με τη συμφωνία συνεργασίας μεταξύ της Ευρωπαϊκής Ένωσης και των κρατών μελών της, αφενός, και της Ελβετικής Συνομοσπονδίας, αφετέρου, σχετικά με τα ευρωπαϊκά προγράμματα δορυφορικής πλοήγησης (η «συμφωνία»).

               Στις 23 Σεπτεμβρίου 2013 το Συμβούλιο εξέδωσε την απόφαση για την υπογραφή, εξ ονόματος της Ευρωπαϊκής Ένωσης, και την προσωρινή εφαρμογή ορισμένων διατάξεων της συμφωνίας.

               Στη συνέχεια, η συμφωνία υπεγράφη στις Βρυξέλλες, στις 18 Δεκεμβρίου 2013, στο περιθώριο του Συμβουλίου της Ευρωπαϊκής Ένωσης. Σύμφωνα με το άρθρο 27 παράγραφος 2 της συμφωνίας, εφαρμόζεται προσωρινά από την 1η Ιανουαρίου 2014.

               Η Ελβετία κύρωσε τη σύμβαση στις 7 Ιουλίου 2015, ενώ σε επίπεδο ΕΕ η κύρωση είναι σε εξέλιξη.

               Με τη συμφωνία συγκροτήθηκε η επιτροπή GNSS Ευρωπαϊκής Ένωσης/Ελβετίας για τη διαχείριση και την ορθή εφαρμογή της συμφωνίας αυτής. Η μεικτή επιτροπή πρέπει να εγκρίνει τον εσωτερικό της κανονισμό.

               2.ΑΠΟΤΕΛΕΣΜΑΤΑ ΤΩΝ ΔΙΑΠΡΑΓΜΑΤΕΥΣΕΩΝ

               Το άρθρο 20 παράγραφος 2 της συμφωνίας ορίζει ότι η μεικτή επιτροπή εγκρίνει τον εσωτερικό της κανονισμό ο οποίος, μεταξύ άλλων, περιέχει διατάξεις για τη σύγκληση συνεδριάσεων, τον ορισμό του προέδρου της και τη θητεία του.

               Το συνημμένο σχέδιο εσωτερικού κανονισμού είναι το αποτέλεσμα των διαπραγματεύσεων με την Ελβετία.

               3.ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ

               Η νομική βάση για την έγκριση της θέσης που θα λάβει η Ένωση στη μεικτή επιτροπή που έχει συσταθεί με τη συμφωνία συνεργασίας είναι το άρθρο 172 σε συνδυασμό με το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης.

               Υπό το πρίσμα των προαναφερόμενων διαπραγματεύσεων, η Ευρωπαϊκή Επιτροπή προτείνει το Συμβούλιο να εκδώσει την απόφαση για την έγκριση της θέσης που θα λάβει η Ένωση στο πλαίσιο της μεικτής επιτροπής όσον αφορά τον εσωτερικό της κανονισμό.

               2016/0300 (NLE)

               Πρόταση

               ΑΠΟΦΑΣΗ ΤΟΥ ΣΥΜΒΟΥΛΙΟΥ

               για τη θέση που θα λάβει η Ένωση στην Επιτροπή GNSS Ευρωπαϊκής Ένωσης/Ελβετίας η οποία συστάθηκε με τη συμφωνία συνεργασίας μεταξύ της Ευρωπαϊκής Ένωσης και των κρατών μελών της, αφενός, και της Ελβετικής Συνομοσπονδίας, αφετέρου, σχετικά με τα ευρωπαϊκά προγράμματα δορυφορικής πλοήγησης

               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 172 πρώτο εδάφιο, σε συνδυασμό με το άρθρο 218 παράγραφος 9,

               Έχοντας υπόψη την πρόταση της Ευρωπαϊκής Επιτροπής,

               Εκτιμώντας τα ακόλουθα:

               1)Η συμφωνία συνεργασίας μεταξύ της Ευρωπαϊκής Ένωσης και των κρατών μελών της, αφενός, και της Ελβετικής Συνομοσπονδίας, αφετέρου, σχετικά με τα ευρωπαϊκά προγράμματα δορυφορικής πλοήγησης (η «συμφωνία») εφαρμόζεται προσωρινά από την 1η Ιανουαρίου 2014.

               2)Με το άρθρο 20 της συμφωνίας συστήνεται μεικτή επιτροπή, γνωστή ως «Επιτροπή GNSS Ευρωπαϊκής Ένωσης/Ελβετίας» (η «μεικτή επιτροπή») και προβλέπει ότι η Επιτροπή θα πρέπει να θεσπίσει τον εσωτερικό της κανονισμό.

               3)Επομένως, είναι σκόπιμο να καθοριστεί η θέση της Ένωσης όσον αφορά τον εσωτερικό κανονισμό που θα εγκριθεί από την εν λόγω επιτροπή,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

               Άρθρο 1

               1.Η θέση που θα λάβει η Ένωση στη μεικτή επιτροπή η οποία συστάθηκε με τη συμφωνία συνεργασίας μεταξύ της Ευρωπαϊκής Ένωσης και των κρατών μελών της, αφενός, και της Ελβετικής Συνομοσπονδίας, αφετέρου, σχετικά με τα ευρωπαϊκά προγράμματα δορυφορικής πλοήγησης όσον αφορά την έγκριση του εσωτερικού κανονισμού της μεικτής επιτροπής βασίζεται στο σχέδιο απόφασης που προσαρτάται στην παρούσα απόφαση.

               2.Αλλαγές ήσσονος σημασίας στο σχέδιο απόφασης μπορούν να συμφωνούνται από τους εκπροσώπους της Ένωσης στη μεικτή επιτροπή χωρίς περαιτέρω απόφαση του Συμβουλίου.

               Άρθρο 2

               Η παρούσα απόφαση αρχίζει να ισχύει την ημέρα της έκδοσής της.

               Βρυξέλλες,

                     Για το Συμβούλιο

                     Ο Πρόεδρος

    ---documentbreak---

               ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 12.10.2016
            COM(2016) 620 final
            ΠΑΡΑΡΤΗΜΑ
            της
            πρότασης ΑΠΟΦΑΣΗΣ ΤΟΥ ΣΥΜΒΟΥΛΙΟΥ
            για τη θέση που θα λάβει η Ένωση στην Επιτροπή GNSS Ευρωπαϊκής Ένωσης/Ελβετίας η οποία συστάθηκε με τη συμφωνία συνεργασίας μεταξύ της Ευρωπαϊκής Ένωσης και των κρατών μελών της, αφενός, και της Ελβετικής Συνομοσπονδίας, αφετέρου, σχετικά με τα ευρωπαϊκά προγράμματα δορυφορικής πλοήγησηςΣχέδιοΑΠΟΦΑΣΗΣ 1/2016 ΤΗΣ ΕΠΙΤΡΟΠΗΣ GNSS ΕΥΡΩΠΑΪΚΗΣ ΕΝΩΣΗΣ/ΕΛΒΕΤΙΑΣ(Η ΜΕΙΚΤΗ ΕΠΙΤΡΟΠΗ)της XXX 2016για την έγκριση του εσωτερικού της κανονισμού

               ΠΑΡΑΡΤΗΜΑ

               της

               πρότασης ΑΠΟΦΑΣΗΣ ΤΟΥ ΣΥΜΒΟΥΛΙΟΥ

               για τη θέση που θα λάβει η Ένωση στην Επιτροπή GNSS Ευρωπαϊκής Ένωσης/Ελβετίας η οποία συστάθηκε με τη συμφωνία συνεργασίας μεταξύ της Ευρωπαϊκής Ένωσης και των κρατών μελών της, αφενός, και της Ελβετικής Συνομοσπονδίας, αφετέρου, σχετικά με τα ευρωπαϊκά προγράμματα δορυφορικής πλοήγησης

                  Σχέδιο
                  ΑΠΟΦΑΣΗΣ 1/2016 ΤΗΣ ΕΠΙΤΡΟΠΗΣ GNSS ΕΥΡΩΠΑΪΚΗΣ ΕΝΩΣΗΣ/ΕΛΒΕΤΙΑΣ
                  (Η ΜΕΙΚΤΗ ΕΠΙΤΡΟΠΗ)
                  της XXX 2016
                  για την έγκριση του εσωτερικού της κανονισμού

               Η ΜΕΙΚΤΗ ΕΠΙΤΡΟΠΗ,

               Έχοντας υπόψη τη συμφωνία συνεργασίας μεταξύ της Ευρωπαϊκής Ένωσης και των κρατών μελών της, αφενός, και της Ελβετικής Συνομοσπονδίας (στο εξής αποκαλούμενη «Ελβετία»), αφετέρου, σχετικά με τα ευρωπαϊκά προγράμματα δορυφορικής πλοήγησης (στο εξής αποκαλούμενη «η συμφωνία»), και ιδίως το άρθρο 20,

               Εκτιμώντας τα ακόλουθα:

               (1)Η συμφωνία εφαρμόζεται προσωρινά μεταξύ της Ελβετίας και της Ευρωπαϊκής Ένωσης από την 1η Ιανουαρίου 2014 όσον αφορά τα στοιχεία που εμπίπτουν στην αρμοδιότητα της Ευρωπαϊκής Ένωσης.

               (2)Σύμφωνα με το άρθρο 20 παράγραφος 2 της συμφωνίας, η μεικτή επιτροπή εγκρίνει τον εσωτερικό της κανονισμό.

               (3)Η μεικτή επιτροπή μπορεί να αποφασίσει να συστήσει ομάδες εργασίας ή ομάδες εμπειρογνωμόνων που θα την επικουρούν στην εκτέλεση των καθηκόντων της.

               (4)Σύμφωνα με το άρθρο 27 παράγραφος 2 της συμφωνίας, κατά την προσωρινή εφαρμογή της συμφωνίας, η μεικτή επιτροπή αποτελείται από αντιπροσώπους της Ελβετίας και της Ευρωπαϊκής Ένωσης,

               ΑΠΟΦΑΣΙΖΕΙ:

               Άρθρο μόνο

               Εγκρίνεται ο εσωτερικός κανονισμός της μεικτής επιτροπής ο οποίος επισυνάπτεται στην παρούσα απόφαση.

               Συντάχθηκε στην αγγλική γλώσσα στις Βρυξέλλες στις XXXXX 2016 και στη Βέρνη στις XXXX 2016.

                  Για τη Μεικτή Επιτροπή

                  Ο Πρόεδρος
                        Ο γραμματέας για την ΕΕ

                        Ο γραμματέας για την Ελβετία

               Εσωτερικός κανονισμός

               της

               ΕΠΙΤΡΟΠΗΣ GNSS ΕΥΡΩΠΑΪΚΗΣ ΕΝΩΣΗΣ/ΕΛΒΕΤΙΑΣ (ΜΕΙΚΤΗ ΕΠΙΤΡΟΠΗ)

               Άρθρο 1

               Σύνθεση της μεικτής επιτροπής

               1. Η μεικτή επιτροπή αποτελείται, για τη μεν Ευρωπαϊκή Ένωση και τα κράτη μέλη της, από αντιπροσώπους της Ευρωπαϊκής Επιτροπής (στο εξής αποκαλούμενη «η Επιτροπή») και των κυβερνήσεων των κρατών μελών της Ευρωπαϊκής Ένωσης, για τη δε Ελβετία, από αντιπροσώπους της κυβέρνησης της Ελβετικής Συνομοσπονδίας. Οι δύο πλευρές θα αναφέρονται στο εξής μεμονωμένα ως «το μέρος» ή από κοινού ως «τα μέρη».

               2. Οι αντιπρόσωποι των μερών μπορούν να συνοδεύονται από άλλους υπαλλήλους.

               3. Κατά τη διάρκεια της προσωρινής εφαρμογής της συμφωνίας, η μεικτή επιτροπή αποτελείται από αντιπροσώπους της Ελβετίας και της Ευρωπαϊκής Ένωσης, εκπροσωπούμενης από την Επιτροπή.

               Άρθρο 2

               Προεδρία

               1. Η προεδρία της μεικτής επιτροπής ασκείται εκ περιτροπής από τα μέρη για περίοδο ενός ημερολογιακού έτους.

               Κατά το πρώτο ημερολογιακό έτος έναρξης ισχύος της συμφωνίας η προεδρία ασκείται από την Ελβετία.

               2.Το μέρος που ασκεί την προεδρία ορίζει τον/την πρόεδρο της μεικτής επιτροπής και τον/την αναπληρωτή/-ώτριά του.

               3. Ο πρόεδρος διευθύνει τις εργασίες της μεικτής επιτροπής.

               4. Κατά τη διάρκεια της προσωρινής εφαρμογής της συμφωνίας, οι διατάξεις που αφορούν την προεδρία εφαρμόζονται τηρουμένων των αναλογιών.

               Άρθρο 3

               Παρατηρητές και εμπειρογνώμονες

               Η μεικτή επιτροπή μπορεί να αποφασίσει με κοινή συμφωνία των μερών να καλέσει πρόσωπα υπό την ιδιότητά τους ως εμπειρογνωμόνων ή αντιπροσώπων άλλων οργάνων να παρίστανται στη συνεδρίαση της μεικτής επιτροπής ως παρατηρητές, με σκοπό να παρέχουν πληροφορίες σχετικά με ειδικά θέματα. Η μεικτή επιτροπή συμφωνεί σχετικά με τους όρους και τις προϋποθέσεις υπό τις οποίες οι εν λόγω παρατηρητές μπορούν να συμμετάσχουν στις συνεδριάσεις.

               Άρθρο 4

               Γραμματεία

               1.Ένας υπάλληλος της Ευρωπαϊκής Επιτροπής και ένας υπάλληλος της κυβέρνησης της Ελβετίας διατελούν από κοινού γραμματείς της μεικτής επιτροπής.

               2.Η γραμματεία είναι υπεύθυνη για την επικοινωνία μεταξύ των μερών, συμπεριλαμβανομένης της διαβίβασης εγγράφων.

               3. Τα καθήκοντα της γραμματείας εμπίπτουν στην αρμοδιότητα του μέρους που ασκεί την προεδρία.

               Άρθρο 5

               Συνεδριάσεις της μεικτής επιτροπής

               1.Η μεικτή επιτροπή συνεδριάζει αναλόγως των αναγκών και, κατ’ αρχήν, μία φορά ανά έτος.

               Ο πρόεδρος συγκαλεί, ύστερα από διαβούλευση με τα μέρη, τη συνεδρίαση της μεικτής επιτροπής, ύστερα από αμοιβαία συμφωνία σχετικά με τον χρόνο και τον τόπο. Εάν τα μέρη συμφωνήσουν, είναι επίσης δυνατόν να χρησιμοποιηθούν τηλεφωνικές διασκέψεις ή βιντεοδιασκέψεις.

               Ο πρόεδρος συγκαλεί έκτακτη σύνοδο της μεκτής επιτροπής κατόπιν αιτήματος είτε της Ευρωπαϊκής Ένωσης είτε της Ελβετίας.

               Η μεικτή επιτροπή συνεδριάζει εντός 15 ημερολογιακών ημερών μετά την υποβολή του αιτήματος σύμφωνα με το άρθρο 22 παράγραφος 2 της συμφωνίας.

               2.Η μεικτή επιτροπή συνεδριάζει στις Βρυξέλλες ή στην Ελβετία, ανάλογα με το μέρος που ασκεί την προεδρία, εκτός αν τα μέρη συμφωνήσουν διαφορετικά.

               3.Ο πρόεδρος διαβιβάζει στους αντιπροσώπους των μερών την πρόσκληση για τη συνεδρίαση, καθώς και το σχέδιο ημερήσιας διάταξης και τα σχετικά έγγραφα το αργότερο 21 ημερολογιακές ημέρες πριν από τη συνεδρίαση. Τα έγγραφα για τις συνεδριάσεις που συγκαλούνται σύμφωνα με το άρθρο 22 παράγραφος 2 της συμφωνίας αποστέλλονται το αργότερο 7 ημερολογιακές ημέρες πριν από τη συνεδρίαση.

               4.Ο πρόεδρος δύναται, σε συμφωνία με τα μέρη, να συντομεύσει τις προθεσμίες που αναφέρονται στην παράγραφο 3, ώστε να ληφθούν υπόψη οι απαιτήσεις τυχόν ειδικών περιπτώσεων.

               5. Τουλάχιστον 7 ημερολογιακές ημέρες πριν από κάθε συνεδρίαση, ο πρόεδρος ενημερώνεται για τη σύνθεση της αντιπροσωπείας κάθε μέρους.

               6.Οι συνεδριάσεις της μεικτής επιτροπής δεν είναι δημόσιες, εκτός εάν τα μέρη αποφασίσουν διαφορετικά.

               Άρθρο 6

               Ημερήσια διάταξη

               1.Ο πρόεδρος, επικουρούμενος από τους γραμματείς, καταρτίζει την προσωρινή ημερήσια διάταξη κάθε συνεδρίασης.

               2.Κάθε μέρος μπορεί να προτείνει συμπληρωματικά σημεία για να περιληφθούν στην ημερήσια διάταξη το αργότερο 7 ημερολογιακές ημέρες πριν από τη συνεδρίαση. Η αίτηση εγγραφής συμπληρωματικών σημείων στην ημερήσια διάταξη πρέπει να αιτιολογείται δεόντως και να αποστέλλεται γραπτώς στον πρόεδρο.

               3.Η μεικτή επιτροπή εγκρίνει την ημερησία διάταξη στην αρχή κάθε συνεδρίασης.

               Άρθρο 7

               Ομάδες εργασίας της μεικτής επιτροπής

               1.Η σύνθεση και η λειτουργία των ομάδων εργασίας ή των ομάδων εμπειρογνωμόνων που συγκροτούνται βάσει του άρθρου 20 παράγραφος 4 της συμφωνίας αποφασίζονται βάσει θητείας που καθορίζεται από τη μεικτή επιτροπή.

               2. Οι ομάδες εργασίας ή οι ομάδες εμπειρογνωμόνων εφαρμόζουν τον παρόντα εσωτερικό κανονισμό τηρουμένων των αναλογιών.

               3.Οι ομάδες εργασίας ή οι ομάδες εμπειρογνωμόνων εργάζονται υπό την αιγίδα της μεικτής επιτροπής, στην οποία οφείλουν να υποβάλλουν αναφορά ύστερα από κάθε συνεδρίασή τους. Δεν τους επιτρέπεται να λαμβάνουν αποφάσεις, αλλά μπορούν να διατυπώνουν συστάσεις προς τη μεικτή επιτροπή.

               4.Η μεικτή επιτροπή μπορεί να αποφασίσει την τροποποίηση ή τη λήξη της θητείας των ομάδων εργασίας ή των ομάδων εμπειρογνωμόνων.

               Άρθρο 8

               Αποφάσεις και συστάσεις

               1.Η μεικτή επιτροπή λαμβάνει αποφάσεις και διατυπώνει συστάσεις με κοινή συμφωνία των μερών, σύμφωνα με τις διατάξεις της συμφωνίας. Φέρουν τον τίτλο «σύσταση» ή «απόφαση», συνοδευόμενο από αύξοντα αριθμό, την ημερομηνία έκδοσής τους και ένδειξη του αντικειμένου τους.

               2. Οι αποφάσεις και οι συστάσεις της μεικτής επιτροπής υπογράφονται από τον πρόεδρο και τους γραμματείς και διαβιβάζονται στα μέρη.

               3.Κάθε μέρος δύναται να αποφασίσει να δημοσιεύσει κάθε σύσταση ή απόφαση που εκδίδεται από τη μεικτή επιτροπή στην αντίστοιχη επίσημη εφημερίδα του. Τα μέρη αλληλοενημερώνονται σχετικά με την πρόθεσή τους να δημοσιεύσουν μια απόφαση ή σύσταση.

               4.Η μεικτή επιτροπή μπορεί να εγκρίνει τις αποφάσεις ή τις συστάσεις της με γραπτή διαδικασία, εφόσον συμφωνούν τα μέρη. Η γραπτή διαδικασία συνίσταται σε ανταλλαγή υπομνημάτων μεταξύ των γραμματέων, οι οποίοι ενεργούν σε συμφωνία με τα μέρη. Για τον σκοπό αυτό, το κείμενο της πρότασης διανέμεται σύμφωνα με το άρθρο 5 του παρόντος εσωτερικού κανονισμού εντός προθεσμίας 21 ημερολογιακών ημερών τουλάχιστον, κατά τη διάρκεια της οποίας πρέπει να γνωστοποιηθούν τυχόν επιφυλάξεις ή τροποποιήσεις. Ο πρόεδρος δύναται, κατόπιν διαβούλευσης με τα μέρη, να συντομεύσει την εν λόγω προθεσμία, ώστε να ληφθούν υπόψη ειδικές περιστάσεις. Αφού συμφωνηθεί το κείμενο, η απόφαση ή η σύσταση υπογράφεται από τον πρόεδρο και τους γραμματείς.

               5. Οι αποφάσεις της μεικτής επιτροπής για την τροποποίηση του παραρτήματος Ι της συμφωνίας εγκρίνονται στις αυθεντικές γλώσσες της συμφωνίας.

               Άρθρο 9

               Πρακτικά

               1.Η γραμματεία συντάσσει σχέδιο πρακτικών κάθε συνεδρίασης. Στο σχέδιο αυτό αναφέρονται οι αποφάσεις που λαμβάνονται και οι συστάσεις που διατυπώνονται. Το σχέδιο πρακτικών υποβάλλεται στη μεικτή επιτροπή προς έγκριση. Αφού εγκριθούν από τη μεικτή επιτροπή, τα πρακτικά υπογράφονται από τον πρόεδρο και τους γραμματείς.

               2.Το σχέδιο πρακτικών συντάσσεται εντός 21 ημερολογιακών ημερών από τη συνεδρίαση και υποβάλλεται για έγκριση από τη μεικτή επιτροπή είτε με γραπτή διαδικασία είτε κατά την επόμενη συνεδρίαση της μεικτής επιτροπής.

               Άρθρο 10

               Εμπιστευτικότητα

               Αν ένα μέρος υποβάλει στη μεικτή επιτροπή πληροφορίες που έχουν χαρακτηριστεί εμπιστευτικές, το άλλο μέρος χειρίζεται ανάλογα τις πληροφορίες αυτές.

               Άρθρο 11

               Δαπάνες

               1.Κάθε μέρος αναλαμβάνει τις δαπάνες που προκύπτουν από τη συμμετοχή του στις συνεδριάσεις της μεικτής επιτροπής και των ομάδων εργασίας ή των ομάδων εμπειρογνωμόνων.

               2.Η μεικτή επιτροπή συμφωνεί ως προς την κατανομή των δαπανών οι οποίες αφορούν αποστολές που ανατίθενται σε εμπειρογνώμονες.

               3. Τις δαπάνες για τη διοργάνωση των συνεδριάσεων και την αναπαραγωγή εγγράφων αναλαμβάνει το μέρος που φιλοξενεί τη συνεδρίαση.

               4. Τις δαπάνες για τη διερμηνεία κατά τη διάρκεια των συνεδριάσεων και τη μετάφραση των εγγράφων από και προς την αγγλική, τη γαλλική και τη γερμανική γλώσσα αναλαμβάνει το μέρος που φιλοξενεί τη συνεδρίαση.

               Άρθρο 12

               Αλληλογραφία

               Κάθε αλληλογραφία προς ή από την προεδρία της μεικτής επιτροπής διαβιβάζεται στη γραμματεία της μεικτής επιτροπής.

               Άρθρο 13

               Γλώσσες

               Οι γλώσσες εργασίας της μεικτής επιτροπής είναι η αγγλική, η γαλλική και η γερμανική. Με την επιφύλαξη του άρθρο 8 παράγραφος 5 του παρόντος εσωτερικού κανονισμού, η μεικτή επιτροπή βασίζει τις αποφάσεις και τις συστάσεις της στα έγγραφα που έχουν συνταχθεί σε οποιαδήποτε από τις γλώσσες αυτές, εκτός εάν αποφασιστεί διαφορετικά από τα μέρη.

               Άρθρο 14

               Τροποποίηση του εσωτερικού κανονισμού

               Ο παρών εσωτερικός κανονισμός μπορεί να τροποποιηθεί σύμφωνα με το άρθρο 8 του παρόντος εσωτερικού κανονισμού.


|

52010PC0730

/* COM/2010/0730 τελικό - NLE 2010/0351 */  Πρόταση ΑΠΟΦΑΣΗ ΤΟΥ ΣΥΜΒΟΥΛΙΟΥ σχετικά με τη χορήγηση χρηματοδοτικής ενίσχυσης στην Ιρλανδία

	[pic] | ΕΥΡΩΠΑΪΚΗ ΕΠΙΤΡΟΠΗ |Βρυξέλλες, 3.12.2010COM(2010) 730 τελικό2010/0351 (NLE)ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥσχετικά με τη χορήγηση χρηματοδοτικής ενίσχυσης στην ΙρλανδίαSEC(2010) 1516 τελικόΑΙΤΙΟΛΟΓΙΚΗ ΕΚΘΕΣΗΗ Ιρλανδία πρόσφατα αντιμετώπισε αυξημένες πιέσεις στις χρηματοπιστωτικές αγορές λόγω των ανησυχιών όσον αφορά την διατηρησιμότητα των δημόσιων οικονομικών της. Η τρέχουσα κρίση είχε δραματικό αντίκτυπο και στα δημόσια οικονομικά της Ιρλανδίας. Τα μέτρα στήριξης του τραπεζικού τομέα, μεταξύ των οποίων και σημαντικές εισφορές κεφαλαίων, συνέβαλαν κατά πολύ στην επιδείνωση της κατάστασης των δημόσιων οικονομικών που προκλήθηκε από την ύφεση. Επί του παρόντος η αγορά ανησυχεί κατά κύριο λόγο μήπως εξαιτίας της κρίσης η φερεγγυότητα του ιρλανδικού κράτους έχει συνδεθεί πλέον άρρηκτα με αυτήν του τραπεζικού συστήματος. Οι ανησυχίες αυτές έχουν οδηγήσει σε κατακόρυφη αύξηση της απόδοσης των κρατικών ομολόγων της χώρας, ενώ παράλληλα το εγχώριο τραπεζικό σύστημα, σε ό,τι αφορά την χρηματοδότησή του, έχει στην πράξη αποκοπεί από τη διεθνή αγορά και στηρίζεται όλο και περισσότερο στο Ευρωσύστημα.Λόγω της σοβαρής αυτής οικονομικής και χρηματοδοτικής διατάραξης, στις 21 Νοεμβρίου 2010, η Ιρλανδία ζήτησε επίσημα χρηματοδοτική ενίσχυση από την Ευρωπαϊκή Ένωση, τα κράτη μέλη της ζώνης του ευρώ και το Διεθνές Νομισματικό Ταμείο (ΔΝΤ) με σκοπό τη στήριξη ενός προγράμματος πολιτικής για την αποκατάσταση της εμπιστοσύνης και την επάνοδο της οικονομίας σε διατηρήσιμα επίπεδα ανάπτυξης, και την εξασφάλιση της χρηματοπιστωτικής σταθερότητας στην Ιρλανδία, στη ζώνη του ευρώ και στην ΕΕ. Το σχέδιο προγράμματος οικονομικής και δημοσιονομικής προσαρμογής που υποβλήθηκε στην Επιτροπή και στο Συμβούλιο αποσκοπεί στην αποκατάσταση της εμπιστοσύνης της χρηματοπιστωτικής αγοράς στον ιρλανδικό τραπεζικό τομέα και στο ιρλανδικό κράτος. Περιλαμβάνει τρία βασικά στοιχεία. Πρώτον, μια στρατηγική για τον χρηματοπιστωτικό τομέα που περιλαμβάνει σηματική σμίκρυνση, απομόχλευση και αναδιοργάνωση του τραπεζικού τομέα, η οποία συμπληρώνεται από κατάλληλη ανακεφαλαιοποίηση. Δεύτερον, μια φιλόδοξη στρατηγική δημοσιονομικής εξυγίανσης που περιλαμβάνει λεπτομερή μέτρα δημοσιονομικής εξυγίανσης σκοπός των οποίων είναι να τεθεί το ακαθάριστο δημόσιο χρέος σε σταθερή πτωτική πορεία μεσοπρόθεσμα. Τρίτον, ένα φιλόδοξο θεματολόγιο διαρθρωτικών μεταρρυθμίσεων, ιδίως όσον αφορά την αγορά εργασίας, με σκοπό τη διευκόλυνση της προσαρμογής και την ενίσχυση του αναπτυξιακού δυναμικού της οικονομίας.Το πρόγραμμα καλύπτει την περίοδο 2010-2013. Η χρηματοδοτική δέσμη του προγράμματος θα καλύπτει ανάγκες χρηματοδότησης μέχρι το ποσό των 85 δισεκατ. EUR, που περιλαμβάνει ποσό έως 35 δισεκατ. EUR για τη στήριξη του τραπεζικού συστήματος και ποσό έως 50 δισεκατ. EUR για την κάλυψη πιθανών δημοσιονομικών αναγκών χρηματοδότησης. Το ήμισυ των μέτρων στήριξης των τραπεζών (17½ δισεκατ. EUR) θα χρηματοδοτηθεί με συνεισφορά της Ιρλανδίας από τα αποθέματα ρευστών διαθεσίμων του δημόσιου ταμείου της χώρας και από επενδύσεις του εθνικού ταμείου συντάξεων (National Pensions Reserve Fund). Η Ιρλανδία ζήτησε ενίσχυση έως το ποσό των 22,5 δισεκατ. EUR στο πλαίσιο του ευρωπαϊκού μηχανισμού χρηματοοικονομικής σταθεροποίησης (ΕΜΧΣ) που θεσπίστηκε με τον κανονισμό (ΕΕ) αριθ. 407/2010 του Συμβουλίου της 11ης Mαΐου 2010. Αυτή η ενίσχυση θα αποτελούσε μέρος μιας ευρύτερης υποστήριξης της χώρας από τους ευρωπαίους εταίρους της, συνολικού ύψους 45 δισεκατ. EUR, σε συνδυασμό με δάνειο από το ΔΝΤ ύψους 19,5 δισεκατ. ΕΤΔ (περίπου 22,5 δισεκατ. EUR) στο πλαίσιο ενός διευρυμένου πιστοδοτικού μηχανισμού. Στο πλαίσιο αυτό, η χορήγηση χρηματοδοτικής ενίσχυσης από την Ένωση στην Ιρλανδία έως το ποσό των 22,5 δισεκατ. EUR βάσει του ευρωπαϊκού μηχανισμού χρηματοοικονομικής σταθεροποίησης (ΕΜΧΣ) που θεσπίστηκε με τον κανονισμό (ΕΕ) αριθ. 407/2010 του Συμβουλίου της 11ης Mαΐου 2010, θα καταστήσει δυνατή τη στήριξη της επανόδου της οικονομίας σε διατηρήσιμη ανάπτυξη, θα εξασφαλίσει την ομαλή λειτουργία του τραπεζικού συστήματος και θα διαφυλάξει την χρηματοοικονομική σταθερότητα στην Ένωση και στη ζώνη του ευρώ. Η χρηματοδοτική ενίσχυση από μέρους της Ένωσης θα εκταμιευθεί σε 13 το πολύ δόσεις και θα εξαρτάται από όρους οικονομικής πολιτικής. Θα πρέπει να δοθεί υπό όρους ανάλογους με αυτούς που επιβάλλει το ΔΝΤ.2010/0351 (NLE)ΠρότασηΑΠΟΦΑΣΗ ΤΟΥ ΣΥΜΒΟΥΛΙΟΥσχετικά με τη χορήγηση χρηματοδοτικής ενίσχυσης στην ΙρλανδίαΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για τη λειτουργία της Ευρωπαϊκής Ένωσης και ιδίως το άρθρο 122 παράγραφος 2,τον κανονισμό (ΕΕ) αριθ. 407/2010 του Συμβουλίου, της 11ης Μαΐου 2010, περί δημιουργίας ενός Ευρωπαϊκού Μηχανισμού Χρηματοπιστωτικής Σταθεροποίησης[1],Εκτιμώντας τα ακόλουθα:1.  Η Ιρλανδία πρόσφατα αντιμετώπισε αυξημένες πιέσεις στις χρηματοπιστωτικές αγορές λόγω των έντονων ανησυχιών όσον αφορά την διατηρησιμότητα των δημόσιων οικονομικών της μετά τα εκτενή μέτρα κρατικής στήριξης του εξασθενημένου χρηματοπιστωτικού τομέα. Λόγω του υπερβολικού του ανοίγματος στους τομείς των ακινήτων και των κατασκευαστικών έργων, το εγχώριο τραπεζικό σύστημα σημείωσε μεγάλες ζημίες μετά την κατάρρευση των τομέων αυτών. Η τρέχουσα οικονομική και τραπεζική κρίση είχε δραματικές επιπτώσεις και στα δημόσια οικονομικά της χώρας, επιτείνοντας τον αντίκτυπο της ύφεσης. Η μείωση των φορολογικών εσόδων, καθώς και η αύξηση των κυκλικών δαπανών, ιδίως εξαιτίας της αυξανόμενης ανεργίας, έχουν συμβάλει στη δημιουργία ενός μεγάλου ελλείμματος γενικής κυβέρνησης και στην κατακόρυφη αύξηση του χρέους, σε σύγκριση με τα ευνοϊκά προ της κρίσης μεγέθη, παρά την εφαρμογή πέντε σημαντικών δεσμών μέτρων δημοσιονομικής εξυγίανσης από τα μέσα του 2008. Τα μέτρα στήριξης του τραπεζικού τομέα, μεταξύ των οποίων και σημαντικές εισφορές κεφαλαίων, συνέβαλαν σε μεγάλο βαθμό στην επιδείνωση της κατάστασης των δημόσιων οικονομικών. Επί του παρόντος η αγορά ανησυχεί κατά κύριο λόγο μήπως, εξαιτίας της κρίσης, η φερεγγυότητα του ιρλανδικού κράτους έχει συνδεθεί πλέον άρρηκτα με αυτήν του τραπεζικού συστήματος. Οι ανησυχίες αυτές έχουν οδηγήσει σε κατακόρυφη αύξηση της απόδοσης των κρατικών ομολόγων της χώρας, ενώ παράλληλα το εγχώριο τραπεζικό σύστημα, σε ότι αφορά την χρηματοδότησή του, έχει στην πράξη αποκοπεί από τη διεθνή αγορά και στηρίζεται όλο και περισσότερο στο Ευρωσύστημα.2.  Λόγω της σοβαρής αυτής οικονομικής και χρηματοδοτικής διατάραξης που προκλήθηκε από εξαιρετικά συμβάντα που δεν ελέγχει η κυβέρνηση της χώρας, οι ιρλανδικές αρχές ζήτησαν επίσημα χρηματοδοτική ενίσχυση από την Ευρωπαϊκή Ένωση, τα κράτη μέλη της ζώνης του ευρώ και το Διεθνές Νομισματικό Ταμείο (ΔΝΤ) στις 21 Νοεμβρίου 2010 με σκοπό τη στήριξη της επανόδου της οικονομίας σε διατηρήσιμα επίπεδα ανάπτυξης, τη διασφάλιση της ομαλής λειτουργίας του τραπεζικού συστήματος και την εξασφάλιση της χρηματοπιστωτικής σταθερότητας στην Ένωση και στη ζώνη του ευρώ. Στις 28 Νοεμβρίου 2010 επιτεύχθηκε συμφωνία τεχνικού επιπέδου για μια εκτενή δέσμη μέτρων πολιτικής την περίοδο 2010-2013.3.  Το σχέδιο προγράμματος οικονομικής και δημοσιονομικής προσαρμογής (εφεξής «το πρόγραμμα»), που υποβλήθηκε στην Επιτροπή και το Συμβούλιο, αποβλέπει στην αποκατάσταση της εμπιστοσύνης της χρηματοπιστωτικής αγοράς έναντι του ιρλανδικού τραπεζικού τομέα και του ιρλανδικού κράτους, ούτως ώστε να μπορέσει η οικονομία να επανέλθει σε φάση διατηρήσιμης ανάπτυξης. Για να επιτευχθούν οι στόχοι αυτοί το πρόγραμμα περιλαμβάνει τρία κύρια στοιχεία. Πρώτον, μια στρατηγική για τον χρηματοπιστωτικό τομέα που περιλαμβάνει σημαντική σμίκρυνση, απομόχλευση και αναδιοργάνωση του τραπεζικού τομέα, η οποία συμπληρώνεται από κατάλληλη ανακεφαλαιοποίηση στον βαθμό που είναι αναγκαία. Δεύτερον, μια φιλόδοξη στρατηγική δημοσιονομικής εξυγίανσης βασιζόμενη στο εθνικό σχέδιο ανάκαμψης της οικονομίας για την περίοδο 2011-2014, που δημοσίευσαν οι αρχές της χώρας στις 24 Νοεμβρίου 2010. Το σχέδιο εκθέτει λεπτομερή μέτρα δημοσιονομικής εξυγίανσης σκοπός των οποίων είναι να τεθεί το ακαθάριστο δημόσιο χρέος σε σταθερή πτωτική πορεία μεσοπρόθεσμα. Οι αρχές είναι αποφασισμένες να μειώσουν το έλλειμμα σε ποσοστό κάτω από το 3% του ΑΕΠ έως το 2015, που αποτελεί την αναθεωρημένη προθεσμία που έταξε το Συμβούλιο στις [7] Δεκεμβρίου 2010. Τρίτον, λαμβάνοντας και πάλι ως βάση το εθνικό σχέδιο ανάκαμψης της οικονομίας, το πρόγραμμα παραθέτει ένα φιλόδοξο θεματολόγιο διαρθρωτικών μεταρρυθμίσεων, ιδίως στην αγορά εργασίας, με σκοπό να διευκολυνθεί η προσαρμογή και η ενίσχυση του αναπτυξιακού δυναμικού της οικονομίας. Οι αρχές της Ιρλανδίας ζητούν χρηματοδοτική ενίσχυση από την Ένωση και τα κράτη μέλη της ζώνης του ευρώ, καθώς και διμερή δάνεια από το Ηνωμένο Βασίλειο, τη Σουηδία και τη Δανία και το ΔΝΤ με σκοπό τη στήριξη της φιλόδοξης αυτής δέσμης μέτρων πολιτικής.4.  Αν ληφθούν ως βάση οι τρέχουσες προβλέψεις της Επιτροπής για την ονομαστική αύξηση του ΑΕΠ (1,4% το 2011, 2,7% το 2012 και 3,8% το 2013), η πορεία δημοσιονομικής προσαρμογής, που ορίζεται στη σύσταση του Συμβουλίου της [7ης] Δεκεμβρίου 2010 προς την Ιρλανδία βάσει του άρθρου 126 παράγραφος 7 της συνθήκης, ανταποκρίνεται στην εξέλιξη του δείκτη χρέους προς το ΑΕΠ ως εξής: 98,9 % το 2010, 113,5 % το 2011, 120,0 % το 2012 και 121,8 % το 2013. Συνεπώς, ο δείκτης χρέους προς το ΑΕΠ θα σταθεροποιηθεί το 2013 και τα επόμενα έτη θα τεθεί σε φθίνουσα πορεία, εφόσον υπάρξει περαιτέρω πρόοδος στη μείωση του ελλείμματος. Η δυναμική του χρέους επηρεάζεται από διάφορες εκτός προϋπολογισμού πράξεις, οι οποίες αναμένεται ότι θα αυξήσουν τον δείκτη χρέους προς το ΑΕΠ κατά 5,3 πμ του ΑΕΠ το 2011 και κατά 0,8 πμ του ΑΕΠ το 2012, ενώ θα τον μειώσουν κατά 1,3 πμ του ΑΕΠ το 2013. Σε αυτές περιλαμβάνονται προβλεπόμενες εισφορές κεφαλαίων σε τράπεζες το 2011, μειώσεις των αποθεμάτων ρευστών διαθεσίμων και διαφορές μεταξύ δεδουλευμένων και καταβαλλόμενων πληρωμών τόκων.5.  Η Επιτροπή, σε συνεργασία με την ΕΚΤ, έχει κρίνει ότι η Ιρλανδία έχει ανάγκη χρηματοδότησης συνολικού ύψους 85 εκατ. EUR για το χρονικό διάστημα από τον Δεκέμβριο του 2010 έως τα τέλη του 2013. Παρά τη σημαντική δημοσιονομική προσαρμογή, το κενό χρηματοδότησης του κράτους μπορεί να ανέλθει σε 50 δισεκατ. EUR κατά τη διάρκεια της προγραμματικής περιόδου. Αυτό λαμβάνει ως βάση ποσοστά αναχρηματοδότησης για ληξιπρόθεσμο μακροπρόθεσμο χρέος 0% έως τα τέλη του 2011, 20% το 2012, και 80% το 2013. Συγκρατημένες είναι και οι παραδοχές όσον αφορά την αναχρηματοδότηση του βραχυπρόθεσμου χρέους. Στη στρατηγική για τον χρηματοπιστωτικό τομέα, στο πρόγραμμα για την διατηρήσιμη αποκατάσταση της εμπιστοσύνης στο ιρλανδικό τραπεζικό σύστημα, περιλαμβάνεται ένα καθεστώς ενισχύσεων για τράπεζες ύψους 35 δισεκατ. EUR κατ' ανώτατο όριο. Προβλέπει άμεση εισφορά κεφαλαίων έως το ποσό των 10 δισεκατ. EUR σε επιλεγμένες τράπεζες ώστε ο δείκτης βασικών πρωτοβάθμιων κεφαλαίων να φθάσει το 12%, με παράλληλη χρηματοδότηση μέτρων ταχείας απομόχλευσης, και λαμβάνοντας υπόψη τα περιθώρια ασφαλείας στα επιπλέον δάνεια που θα μεταβιβαστούν στον εθνικό φορέα διαχείρισης περιουσιακών στοιχείων (National Asset Management Agency - NAMA). Περαιτέρω ενδεχόμενες προβλέψεις κεφαλαίων, ύψους 25 δισεκατ. EUR, πρέπει να εξασφαλίσουν ότι οι τράπεζες είναι σε θέση να ανταποκριθούν στις τρέχουσες και στις μελλοντικές τους κεφαλαιακές απαιτήσεις. Οι πραγματικές χρηματοδοτικές ανάγκες, όμως, ενδέχεται να είναι πολύ χαμηλότερες, ιδίως εάν βελτιωθούν σημαντικά οι συνθήκες στην αγορά και δεν προκύψουν σοβαρές απροσδόκητες ζημίες στις τράπεζες κατά την προγραμματική περίοδο.6.  Το πρόγραμμα θα χρηματοδοτηθεί με συνεισφορές από εξωτερικές πηγές και με τη χρήση χρηματοδοτικών περιθωρίων της Ιρλανδίας. Η ενίσχυση που θα χορηγήσει η ΕΕ στην Ιρλανδία μπορεί να ανέλθει έως το ποσό των 22,5 δισεκατ. EUR στο πλαίσιο του ευρωπαϊκού μηχανισμού χρηματοοικονομικής σταθεροποίησης (ΕΜΧΣ) που θεσπίστηκε με τον κανονισμό (ΕΕ) αριθ. 407/2010 του Συμβουλίου της 11ης Mαΐου 2010. Αυτό θα είναι μέρος της συνολικής στήριξης, ύψους 45 δισεκατ. EUR που θα παράσχουν οι ευρωπαίοι εταίροι της Ιρλανδίας. Πέραν της στήριξης από τον ΕΜΧΣ, τα δάνεια από κράτη μέλη της ΕΕ προς την Ιρλανδία θα περιλάβουν συνεισφορές από την Ευρωπαϊκή Διευκόλυνση Χρηματοπιστωτικής Σταθερότητας (17,7 δισεκατ. EUR) και διμερή δανειοδοσία από το Ηνωμένο Βασίλειο, τη Σουηδία και τη Δανία (4,8 δισεκατ. EUR συνολικά). Επιπλέον, η Ιρλανδία ζήτησε δάνειο από το ΔΝΤ ύψους 19,5 δισεκατ. ΕΤΔ (περίπου 22,5 δισεκατ. EUR) στο πλαίσιο διευρυμένου πιστοδοτικού μηχανισμού (Extended Fund Facility). Η ιρλανδική συνεισφορά θα ανέλθει σε 17,5 δισεκατ. EUR και θα προέλθει από τη χρησιμοποίηση των υφιστάμενων αποθεμάτων ρευστών διαθεσίμων της χώρας και από συνεισφορές από μέρους του εθνικού ταμείου συντάξεων (National Pension Reserve Fund - NPRF). Η στήριξη από τον ΕΜΧΣ πρέπει να δοθεί υπό όρους ανάλογους με αυτούς του ΔΝΤ.7.  Το Συμβούλιο πρέπει να επανεξετάζει ανά τακτά διαστήματα τις οικονομικές πολιτικές που εφαρμόζει η χώρα, ιδίως στο πλαίσιο της ετήσιας επανεξέτασης του επικαιροποιημένου προγράμματος σταθερότητας της Ιρλανδίας και της εφαρμογής του εθνικού προγράμματος μεταρρυθμίσεων, καθώς και στο πλαίσιο της διαδικασίας υπερβολικού ελλείμματος.8.  Η χρηματοδοτική ενίσχυση από μέρους της Ένωσης θα πρέπει να τελεί υπό τη διαχείριση της Επιτροπής. Οι ειδικοί όροι οικονομικής πολιτικής που συμφωνούνται με την Ιρλανδία πρέπει να κατοχυρώνονται με μνημόνιο συμφωνίας. Οι λεπτομερείς χρηματοδοτικοί όροι θα πρέπει να καθοριστούν με συμφωνία δανειακής διευκόλυνσης.9.  Η Επιτροπή επαληθεύει ανά τακτά χρονικά διαστήματα ότι πληρούνται οι όροι οικονομικής πολιτικής που συνοδεύουν τη στήριξη, μέσω της πραγματοποίησης αποστολών και της υποβολής περιοδικών εκθέσεων σε τριμηνιαία βάση από τις ιρλανδικές αρχές.10.  Καθ’ όλη τη διάρκεια της εφαρμογής του προγράμματος, η Επιτροπή θα πρέπει να παρέχει περαιτέρω συστάσεις πολιτικής και τεχνική συνδρομή σε συγκεκριμένους τομείς.11.  Οι πράξεις των οποίων τη χρηματοδότηση βοηθά η χρηματοδοτική ενίσχυση από μέρους της Ένωσης πρέπει να είναι συμβιβάσιμες με τις πολιτικές της Ένωσης και να συμμορφώνονται με την νομοθεσία της. Οι παρεμβάσεις υπέρ χρηματοπιστωτικών οργανισμών πρέπει να πραγματοποιούνται σύμφωνα με τους κανόνες ανταγωνισμού της Ένωσης.12.  Η ενίσχυση θα πρέπει να χορηγηθεί με σκοπό τη στήριξη της επιτυχούς εφαρμογής του προγράμματος.ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 113.  Η Ένωση θέτει στη διάθεση της Ιρλανδίας δάνειο ανώτατου ύψους 22,5 δισεκατ. EUR, μέγιστης μέσης ληκτότητας 7,5 ετών.14.  Η χρηματοδοτική ενίσχυση παραμένει στη διάθεση της Ιρλανδίας επί τρία έτη, αρχής γενομένης από την πρώτη ημέρα μετά την έναρξη ισχύος της παρούσας απόφασης.15.  Η Επιτροπή θέτει τη χρηματοδοτική ενίσχυση στη διάθεση της Ιρλανδίας σε 13 δόσεις κατ' ανώτατο όριο. Κάθε δόση δύναται να εκταμιευθεί σε ένα ή περισσότερα τμήματα. Η ληκτότητα των τμηματικών εκταμιεύσεων της πρώτης δόσης δύναται να είναι μεγαλύτερη από την ανώτατη μέση ληκτότητα που αναφέρεται στην παράγραφο 1. Στην περίπτωση αυτή, η ληκτότητα των περαιτέρω τμηματικών εκταμιεύσεων καθορίζεται κατά τρόπον ώστε να επιτευχθεί η μέγιστη μέση ληκτότητα που αναφέρεται στην παράγραφο 1 από τη στιγμή που ολοκληρωθεί η εκταμίευση όλων των δόσεων.16.  Η πρώτη δόση αποδεσμεύεται με την επιφύλαξη της έναρξης ισχύος της συμφωνίας χορήγησης δανείου και του μνημονίου συμφωνίας.17.  Η Ιρλανδία καταβάλλει το πραγματικό κόστος της χρηματοδότησης, το οποίο φέρει η Ένωση για κάθε τμηματική εκταμίευση, συν περιθώριο 292,5 μονάδων βάσης, πράγμα το οποίο καταλήγει σε όρους παρόμοιους με εκείνους υπό τους οποίους χορηγεί στήριξη το ΔΝΤ.18.  Επιπλέον, στην Ιρλανδία χρεώνεται και το κόστος που αναφέρεται στο άρθρο 7 του κανονισμού αριθ. 407/2010.19.  Η συνετή χρήση συμφωνιών ανταλλαγής επιτοκίου επιτρέπεται με ύψιστης πιστοληπτικής ποιότητας αντισυμβαλλομένους, εφόσον απαιτείται, προκειμένου να χρηματοδοτηθεί το δάνειο.20.  Όσον αφορά το μέγεθος και την αποδέσμευση περαιτέρω δόσεων, την απόφαση λαμβάνει η Επιτροπή. Όσον αφορά το μέγεθος των τμηματικών εκταμιεύσεων, την απόφαση λαμβάνει η Επιτροπή.Άρθρο 221.  Τη διαχείριση της χρηματοδοτικής ενίσχυσης αναλαμβάνει η Επιτροπή με τρόπο συνεπή προς τις δεσμεύσεις που έχει αναλάβει η Ιρλανδία και προς τις συστάσεις του Συμβουλίου, ιδίως τις συστάσεις που αυτό απηύθυνε στην Ιρλανδία στο πλαίσιο της υλοποίησης του εθνικού προγράμματος μεταρρυθμίσεων καθώς και του Συμφώνου Σταθερότητας και Ανάπτυξης.22.  Η Επιτροπή συμφωνεί με τις αρχές της Ιρλανδίας τους συγκεκριμένους όρους οικονομικής πολιτικής που συνοδεύουν την χρηματοδοτική ενίσχυση, όπως ορίζεται στο άρθρο 3. Οι όροι αυτοί καθορίζονται σε μνημόνιο συμφωνίας, λαμβάνοντας υπόψη τις δεσμεύσεις και τις συστάσεις που αναφέρονται στην παράγραφο 1. Οι λεπτομερείς χρηματοδοτικοί όροι καθορίζονται με συμφωνία δανειακής διευκόλυνσης η οποία συνάπτεται με την Επιτροπή.23.  Η Επιτροπή επαληθεύει ανά τακτά χρονικά διαστήματα ότι πληρούνται οι όροι οικονομικής πολιτικής που συνοδεύουν την ενίσχυση. Για τον σκοπό αυτόν, οι ιρλανδικές αρχές θέτουν στη διάθεση της Επιτροπής όλες τις αναγκαίες πληροφορίες και συνεργάζονται πλήρως μαζί της. Η ΟΔΕ τηρείται ενήμερη από την Επιτροπή σχετικά με την πιθανή αναχρηματοδότηση των δανειοληπτικών πράξεων ή την αναδιάρθρωση των χρηματοδοτικών όρων.24.  Η Ιρλανδία θεσπίζει και εφαρμόζει πρόσθετα μέτρα εξυγίανσης για τη διασφάλιση της μακροοικονομικής σταθερότητας, εφόσον απαιτηθούν τέτοιου είδους μέτρα κατά τη διάρκεια του προγράμματος στήριξης. Οι ιρλανδικές αρχές διαβουλεύονται με την Επιτροπή πριν από την υιοθέτηση των εν λόγω πρόσθετων μέτρων.Άρθρο 325.  Με την παρούσα απόφαση εγκρίνεται το πρόγραμμα προσαρμογής που κατήρτισαν οι ιρλανδικές αρχές.26.  Η εκταμίευση κάθε περαιτέρω δόσης πραγματοποιείται υπό την προϋπόθεση της ικανοποιητικής εκτέλεσης του προγράμματος προσαρμογής της ιρλανδικής κυβέρνησης που θα περιλαμβάνεται στο πρόγραμμα σταθερότητας της Ιρλανδίας, του εθνικού προγράμματος μεταρρυθμίσεων και, ειδικότερα, των ειδικών όρων οικονομικής πολιτικής που καθορίζονται στο μνημόνιο συμφωνίας. Σε αυτούς συγκαταλέγονται ιδίως τα μέτρα που προβλέπονται στις παραγράφους 4 έως 9 του παρόντος άρθρου.27.  Το έλλειμμα γενικής κυβέρνησης δεν πρέπει να υπερβεί το 10,6 % του προβλεπόμενου ΑΕΠ το 2011, το 8,6 % του ΑΕΠ το 2012 και το 7,5 % του ΑΕΠ το 2013, προκειμένου η Ιρλανδία να τεθεί σε πορεία μείωσης του ελλείμματος σε ποσοστό κάτω από το 3% του ΑΕΠ έως το 2015. Η προβλεπόμενη πορεία του ετήσιου ελλείμματος δεν λαμβάνει υπόψη την ενδεχόμενη άμεση επίπτωση των δυνητικών μέτρων στήριξης των τραπεζών στο πλαίσιο της στρατηγικής που εφαρμόζει η κυβέρνηση για τον χρηματοπιστωτικό τομέα, όπως περιγράφεται στο μνημόνιο οικονομικής και χρηματοπιστωτικής πολιτικής (Memorandum of Economic and Financial Polices - MEFP) και προσδιορίζεται στο μνημόνιο συμφωνίας που θα υπογραφεί μεταξύ Επιτροπής και ιρλανδικών αρχών. Επιπλέον, η πορεία αυτή ανταποκρίνεται στην προκαταρκτική άποψη της Eurostat για την λογιστική μεταχείριση βάσει του ESA95, του χρόνου εγγραφής των πληρωμών τόκων για γραμμάτια πληρωτέα στην Anglo Irish Bank[2], και άρα η αναθεώρηση της άποψης αυτής θα είχε ως αποτέλεσμα την αναθεώρηση της πορείας του ελλείμματος.28.  Τα μέτρα που προσδιορίζονται κατωτέρω στις παραγράφους 7 έως 9 λαμβάνονται από την Ιρλανδία πριν από τα τέλη του αναφερόμενου έτους. Οι ακριβείς προθεσμίες για την περίοδο 2011-2013 καθορίζονται στο μνημόνιο συμφωνίας που θα υπογραφεί μεταξύ Επιτροπής και ιρλανδικών αρχών. Η Ιρλανδία οφείλει να είναι σε ετοιμότητα να λάβει επιπρόσθετα μέτρα εξυγίανσης για τη μείωση του ελλείμματος κάτω του 3% του ΑΕΠ έως το 2015, σε περίπτωση υλοποίησης των κινδύνων μη επίτευξης των αναφερόμενων στην παράγραφο 3 στόχων ως προς το έλλειμμα.29.  Προκειμένου να αποκατασταθεί η εμπιστοσύνη στον χρηματοπιστωτικό τομέα, η Ιρλανδία αναλαμβάνει την επαρκή ανακεφαλαιοποίηση, την ταχεία απομόχλευση και την πλήρη αναδιάρθρωση του τραπεζικού συστήματος, όπως ορίζεται στο μνημόνιο συμφωνίας. Ειδικότερα, η Ιρλανδία:(α) αναλαμβάνει δράση για να διασφαλιστεί ότι οι εταιρείες Allied Irish Banks, Bank of Ireland, Educational Building Society και Irish Life and Permanent ανακεφαλαιοποιούνται υπό μορφή ιδίων κεφαλαίων, εφόσον παραστεί ανάγκη, προκειμένου να εξασφαλιστεί η διατήρηση της ελάχιστης κεφαλαιακής απαίτησης για 10,5% του βασικού κεφαλαίου πρώτης τάξης, αναλόγως των αποτελεσμάτων της ανασκόπησης των κανόνων περί επάρκειας των κεφαλαίων, για το 2011.(β) προβαίνει, το συντομότερο δυνατό, σε πώληση των συμμετοχών σε τράπεζες τις οποίες απέκτησε κατά τη διάρκεια της κρίσης με τρόπο συμβιβάσιμο με τις επιδιώξεις όσον αφορά την χρηματοπιστωτική σταθερότητα και τα δημόσια οικονομικά.(γ) εφαρμόζει ένα συγκεκριμένο σχέδιο για τη διάλυση των Anglo Irish Bank και Irish Nationwide Building Society, το οποίο θα επιδιώκει την ελαχιστοποίηση των κεφαλαιακών ζημιών από τη διάλυση των μη βιώσιμων αυτών τραπεζών.30.  Η Ιρλανδία θεσπίζει τα ακόλουθα μέτρα πριν τα τέλη του 2010:Έγκριση προϋπολογισμού για το 2011, περιλαμβανομένων μέτρων δημοσιονομικής εξυγίανσης συνολικού ύψους 6 δισεκατ. EUR με σκοπό τη μείωση του ελλείμματος γενικής κυβέρνησης εντός του χρονικού πλαισίου που αναφέρεται στο άρθρο 3 παράγραφος 3. Ο προϋπολογισμός περιλαμβάνει μέτρα για τη συγκέντρωση εσόδων ύψους τουλάχιστον 1 400 εκατ. EUR το 2011, περιλαμβανομένης μιας μείωσης των φορολογικών κλιμακίων φόρου εισοδήματος φυσικών προσώπων και των φορολογικών πιστώσεων, ή ισοδύναμα μέτρα για την συγκέντρωση 945 εκατ. EUR το 2011· μείωση της φοροαπαλλαγής στις συντάξεις και άλλων εκπτώσεων που συνδέονται με τις συντάξεις που θα αποδώσουν 155 εκατ. EUR το 2011· μείωση των γενικών φορολογικών δαπανών για την συγκέντρωση 229 εκατ. EUR το 2011· αυξήσεις στους ειδικούς φόρους κατανάλωσης και διάφορα άλλα φορολογικά μέτρα για τη συγκέντρωση 80 εκατ. EUR το 2011. Επιπλέον, καθορίζεται στον προϋπολογισμό ότι η κυβέρνηση θα εξαγγείλει μεθόδους για τη συγκέντρωση τουλάχιστο 700 εκατ. EUR το 2011 από έκτακτα και λοιπά μέτρα. Ο προϋπολογισμός περιλαμβάνει επίσης μείωση των τρεχουσών δαπανών το 2011 ύψους τουλάχιστον 2.090 εκατ. EUR, μεταξύ των οποίων: μειώσεις των δαπανών κοινωνικής προστασίας, μείωση του αριθμού των δημοσίων υπαλλήλων, μείωση των υφιστάμενων συντάξεων των δημοσίων υπαλλήλων σε προοδευτική βάση, κατά μέσο όρο πάνω από 4%, άλλες μειώσεις δαπανών, περιλαμβανομένων περικοπών στις δαπάνες για αγαθά και υπηρεσίες και σε άλλες μεταβιβαστικές πληρωμές, μείωση των κεφαλαιουχικών δαπανών του δημοσίου τουλάχιστον κατά 1 800 εκατ. EUR έναντι των προγραμματισμένων δαπανών του τύπου αυτού για το 2011. Υπό εξαιρετικές περιστάσεις, εξετάζεται η λήψη και άλλων μέτρων παρόμοιας απόδοσης με τις ανωτέρω, σε στενή διαβούλευση με την Επιτροπή.31.  Η Ιρλανδία θεσπίζει τα ακόλουθα μέτρα έως τα τέλη του 2011:α) Μείωση κατά 10% στις αποδοχές των νεοπροσλαμβανόμενων στον δημόσιο τομέα. Η κυβέρνηση θα εξετάσει επίσης μια κατάλληλη προσαρμογή, μεταξύ άλλων και σε σχέση με την μισθοδοσία του δημόσιου τομέα, προκειμένου να αντισταθμιστούν τυχόν μικρότερες από τις προβλεπόμενες εξοικονομήσεις δαπανών από διοικητικές συνέργιες και μειώσεις του αριθμού των δημοσίων υπαλλήλων.β) Έγκριση προϋπολογισμού για το 2012, περιλαμβανομένων μέτρων δημοσιονομικής εξυγίανσης συνολικού ύψους τουλάχιστον 3,6 δισεκατ. EUR με σκοπό τη μείωση του ελλείμματος γενικής κυβέρνησης εντός του χρονικού πλαισίου που αναφέρεται στο άρθρο 1 παράγραφος 3. Το σχέδιο προϋπολογισμού περιλαμβάνει ιδίως μέτρα από πλευράς εσόδων για την συγκέντρωση 1,5 δισεκατ. EUR σε δωδεκάμηνη βάση, μεταξύ των οποίων μείωση των φορολογικών κλιμακίων και φορολογικών πιστώσεων σε σχέση με τον φόρο εισοδήματος φυσικών προσώπων, μείωση των φορολογικών απαλλαγών για τις ιδιωτικές συντάξεις, μείωση των γενικών φορολογικών δαπανών, νέα φορολογία ακινήτων, μεταρρύθμιση του φόρου υπεραξίας και της φορολογίας κεφαλαίου, αύξηση της φορολογίας για τις εκπομπές άνθρακα. Ο προϋπολογισμός προβλέπει μείωση των δαπανών το 2012 κατά 2,1 δισεκατ. EUR, περιλαμβανομένων μειώσεων στις κοινωνικές δαπάνες, περικοπές στον αριθμό των δημοσίων υπαλλήλων, προσαρμογές στις συντάξεις των δημοσίων υπαλλήλων και σε άλλες προγραμματισμένες δαπάνες, καθώς και μείωση των κεφαλαιουχικών δαπανών.γ) Οριστικοποίηση ανεξάρτητης αξιολόγησης της μεταβίβασης της ευθύνης για υπηρεσίες ύδρευσης από τις τοπικές αρχές σε εταιρεία κοινής ωφελείας και κατάρτιση προτάσεων εφαρμογής με σκοπό την έναρξη χρέωσης το 2012/2013.δ) Θέσπιση νομοθεσίας για την αύξηση του ορίου συνταξιοδότησης για τις κρατικές συντάξεις στα 66 έτη το 2014, σε 67 το 2021 και σε 68 το 2028, με σκοπό την ενίσχυση της μακροπρόθεσμης διατηρησιμότητας των δημόσιων οικονομικών. Επιπλέον, τα συνταξιοδοτικά δικαιώματα των νεοπροσλαμβανόμενων στον δημόσιο τομέα θα υποστούν μεταρρύθμιση με έναρξη ισχύος από το 2011. Αυτή θα περιλαμβάνει επανεξέταση της πρόωρης συνταξιοδότησης ορισμένων κατηγοριών δημόσιων υπαλλήλων και την τιμαριθμική αναπροσαρμογή των συντάξεων. Οι συντάξεις θα βασίζονται στον μέσο όρο των αποδοχών κατά τη διάρκεια της σταδιοδρομίας. Η ηλικία συνταξιοδότησης των νεοπροσλαμβανομένων θα συνδέεται με το όριο συνταξιοδότησης για τις κρατικές συντάξεις.ε) Θέσπιση μέτρων για την ενίσχυση μιας αξιόπιστης δημοσιονομικής στρατηγικής και την ενδυνάμωση του δημοσιονομικού πλαισίου. Η Ιρλανδία υιοθετεί και θέτει σε εφαρμογή τον δημοσιονομικό κανόνα βάσει του οποίου όλα τα επιπλέον μη προγραμματισμένα έσοδα της περιόδου 2011-2015 θα διατεθούν για την μείωση του ελλείμματος και του χρέους. Σύμφωνα με την πρόταση που περιλαμβάνεται στο εθνικό σχέδιο για την ανάκαμψη της οικονομίας, 2011-2014, η Ιρλανδία προβαίνει στη σύσταση συμβουλευτικού φορέα για δημοσιονομικά θέματα ο οποίος θα παρέχει ανεξάρτητη αξιολόγηση της δημοσιονομικής κατάστασης της κυβέρνησης, καθώς και δημοσιονομικές προβλέψεις. Η Ιρλανδία θεσπίζει νόμο περί δημοσιονομικής ευθύνης με τον οποίο καθορίζεται ένα μεσοπρόθεσμο πλαίσιο δαπανών με δεσμευτικά πολυετή ανώτατα όρια για τις δαπάνες σε κάθε τομέα. Το πλαίσιο αυτό θα λαμβάνει υπόψη τις τυχόν μεταρρυθμίσεις όσον αφορά την οικονομική διακυβέρνηση σε επίπεδο ΕΕ και θα στηρίζεται στις μεταρρυθμίσεις που έχουν ήδη εφαρμοστεί.στ) Η Ιρλανδία θεσπίζει νομοθετικές αλλαγές για την άρση των περιορισμών στο εμπόριο και τον ανταγωνισμό σε προστατευμένους τομείς, όπως τα νομικά επαγγέλματα, οι ιατρικές υπηρεσίες και τα φαρμακεία.ζ) Ανακεφαλαιοποίηση των εγχώριων τραπεζών της Ιρλανδίας αρχικά έως το 12% του βασικού κεφαλαίου πρώτης τάξης, λαμβάνοντας υπόψη τα περιθώρια ασφαλείας στα επιπρόσθετα δάνεια που θα μεταβιβαστούν στον ΝΑΜΑ, καθώς και χρηματοδότηση των μέτρων ταχείας απομόχλευσης με τη διοχέτευση 10 δισεκατ. EUR στο σύστημα. Η ανακεφαλαιοποίηση λαμβάνει τη μορφή μετοχών κεφαλαίου (ή ισοδυνάμων μέσων για την Educational Building Society).η) Θέσπιση νομοθεσίας για την μεταρρύθμιση των ελάχιστων μισθών κατά τρόπο ώστε να ενισχυθεί η δημιουργία απασχόλησης και ενέργειες για την πρόληψη στρεβλώσεων εξαιτίας των τομεακών ελάχιστων μισθών, καθώς και πραγματοποίηση, σε συμφωνία με την Επιτροπή, ανεξάρτητης επανεξέτασης του πλαισίου των εγγεγραμμένων συλλογικών συμβάσεων εργασίας (Registered Employment Agreements) και των όρων απασχόλησης (Employment Regulation Orders).θ) Μεταρρύθμιση του συστήματος παροχών ανεργίας για να αυξηθούν τα κίνητρα ταχείας εξόδου από την ανεργία. Ενδυνάμωση των μέτρων ενεργοποίησης μέσω της καλύτερης διαπίστωσης των αναγκών του ατόμου που αναζητεί εργασία, τόνωση των προσλήψεων και θέσπιση κυρώσεων για την εξασφάλιση της αναζήτησης ευκαιριών απασχόλησης ή μετεκπαίδευσης από μέρους των δικαιούχων. Αυτό θα στηρίζεται σε βελτίωση του πλαισίου παρακολούθησης. Ο μηχανισμός κυρώσεων πρέπει να προβλέπει πραγματική απώλεια εισοδήματος χωρίς να είναι υπερβολικά επαχθής.ι) Δημοσίευση μελέτης για την επανεξέταση σε βάθος του καθεστώτος που διέπει τα προσωπικά χρέη, και έναρξη εργασιών όσον αφορά την μεταρρύθμιση της νομοθεσίας που θα εξισορροπεί τα συμφέροντα τόσο των πιστωτών όσο και των οφειλετών.ια) Κατάρτιση έκθεσης με ανεξάρτητη αξιολόγηση των τομέων της ηλεκτρικής ενέργειας και του φυσικού αερίου με σκοπό τη στήριξη των χρηματοδοτικών αναγκών του δημοσίου και την αύξηση του ανταγωνισμού. Οι αρχές διαβουλεύονται με την Επιτροπή ως προς τα αποτελέσματα της αξιολόγησης αυτής με σκοπό τον καθορισμό κατάλληλων στόχων.ιβ) Για να τονωθεί ο ανταγωνισμός σε ανοικτές αγορές, θα επέλθουν μεταρρυθμίσεις στη νομοθεσία για να καταστεί πιο αξιόπιστος ο αποτρεπτικός της χαρακτήρας μέσω της συμπερίληψης διατάξεων περί δυνατής επιβολής προστίμων και άλλων κυρώσεων σε υποθέσεις ανταγωνισμού. Επιπλέον, οι αρχές ανταγωνισμού θα κληθούν να εντοπίσουν τους τομείς που ουσιαστικά βρίσκονται εκτός του πεδίου εφαρμογής της νομοθεσίας περί ανταγωνισμού και να βρουν τρόπους που θα εξασφαλίσουν την υπαγωγή τους σε αυτήν.ιγ) Για να ενθαρρυνθεί η ανάπτυξη του λιανικού εμπορίου, η κυβέρνηση θα διεξαγάγει μελέτη όσον αφορά τον οικονομικό αντίκτυπο της κατάργησης του ισχύοντος ανώτατου ορίου όσον αφορά το εμβαδόν των καταστημάτων λιανικής με σκοπό την τόνωση του ανταγωνισμού και τη μείωση των τιμών για τους καταναλωτές. Η εφαρμογή της πολιτικής που θα προτείνει η μελέτη θα συζητηθεί με την Επιτροπή.32.  Η Ιρλανδία θεσπίζει τα ακόλουθα μέτρα πριν τα τέλη του 2012:α) Έγκριση προϋπολογισμού για το 2013, περιλαμβανομένων μέτρων δημοσιονομικής εξυγίανσης συνολικού ύψους τουλάχιστον 3,1 δισεκατ. EUR με σκοπό τη μείωση του ελλείμματος γενικής κυβέρνησης εντός του χρονικού πλαισίου που αναφέρεται στο άρθρο 1 παράγραφος 3. Συγκεκριμένα, ο προϋπολογισμός περιλαμβάνει μέτρα όσον αφορά τα έσοδα με σκοπό τη συγκέντρωση τουλάχιστον 1,1 δισεκατ. EUR (περιλαμβανομένης της μεταφοράς από το 2012) μεταξύ των οποίων: μείωση των φορολογικών κλιμακίων και των φορολογικών πιστώσεων σε σχέση με τον φόρο εισοδήματος φυσικών προσώπων, μείωση των φορολογικών απαλλαγών για τις ιδιωτικές συντάξεις, μείωση των γενικών φορολογικών δαπανών, και εισαγωγή ενός φόρου ακίνητης περιουσίας. Ο προϋπολογισμός προβλέπει επίσης μείωση των δαπανών το 2013 κατά τουλάχιστον 2 δισεκατ. EUR, μεταξύ των οποίων: μειώσεις των κοινωνικών δαπανών, μείωση του αριθμού των δημοσίων υπαλλήλων, προσαρμογές στις συντάξεις των δημοσίων υπαλλήλων, περικοπές σε άλλες προγραμματικές δαπάνες, καθώς και μείωση των κεφαλαιουχικών δαπανών.β) Υποβολή νομοθετημάτων στο κοινοβούλιο της χώρας για τη μεταρρύθμιση των κανόνων που διέπουν τα προσωπικά χρέη με σκοπό να εξασφαλιστεί καλύτερη ισορροπία μεταξύ των συμφερόντων των πιστωτών και των οφειλετών.33.  Προκειμένου να εξασφαλιστεί η ομαλή εκτέλεση των όρων του προγράμματος και να αποκατασταθούν οι ανισορροπίες με διατηρήσιμο τρόπο, η Επιτροπή παρέχει συνεχή καθοδήγηση όσον αφορά τις μεταρρυθμίσεις σε δημοσιονομικό επίπεδο, σε επίπεδο χρηματοπιστωτικής αγοράς και σε διαρθρωτικό επίπεδο, και εντός του πλαισίου του προγράμματος ενίσχυσης, από κοινού με το ΔΝΤ και σε συνεργασία με την ΕΚΤ, εξετάζει περιοδικά την αποτελεσματικότητα και τον κοινωνικοοικονομικό αντίκτυπο των συμφωνηθέντων μέτρων και διατυπώνει συστάσεις για τις απαιτούμενες διορθώσεις με σκοπό τη στήριξη της ανάπτυξης και της δημιουργίας απασχόλησης, την εξασφάλιση της απαιτούμενης δημοσιονομικής εξυγίανσης και την ελαχιστοποίηση των επιζήμιων κοινωνικών επιπτώσεων, ιδίως σε σχέση με τις πλέον ευάλωτες ομάδες του ιρλανδικού πληθυσμού.Άρθρο 4Η Ιρλανδία ανοίγει ειδικό λογαριασμό στην Κεντρική Τράπεζα της Ιρλανδίας για τη διαχείριση της χρηματοδοτικής ενίσχυσης από μέρους της Ένωσης.Άρθρο 5Η παρούσα απόφαση απευθύνεται στην Ιρλανδία..Άρθρο 6Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης .Βρυξέλλες,Για το ΣυμβούλιοΟ ΠρόεδροςΔΕΛΤΙΟ ΔΗΜΟΣΙΟΝΟΜΙΚΩΝ ΕΠΙΠΤΩΣΕΩΝ(βλ. άρθρο 16 των εσωτερικών κανόνων).ΤΟΜΕΑΣ ΠΟΛΙΤΙΚΗΣ: ΤΙΤΛΟΣ 01 – ΟΙΚΟΝΟΜΙΚΕΣ ΚΑΙ ΧΡΗΜΑΤΟΔΟΤΙΚΕΣ ΥΠΟΘΕΣΕΙΣΔΡΑΣΤΗΡΙΟΤΗΤΑ: ΧΡΗΜΑΤΟΔΟΤΙΚΕΣ ΠΡΑΞΕΙΣ ΚΑΙ ΜΕΣΑΤΙΤΛΟΣ ΤΗΣ ΔΡΑΣΗΣ: ΕΥΡΩΠΑΪΚΟΣ ΜΗΧΑΝΙΣΜΟΣ ΧΡΗΜΑΤΟΟΙΚΟΝΟΜΙΚΗΣ ΣΤΑΘΕΡΟΠΟΙΗΣΗΣ – ΧΡΗΜΑΤΟΔΟΤΙΚΗ ΕΝΙΣΧΥΣΗ ΠΡΟΣ ΤΗΝ ΙΡΛΑΝΔΙΑ1. ΤΙΤΛΟΣ ΤΗΣ ΠΡΟΤΑΣΗΣ: ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ ΚΑΙ ΟΝΟΜΑΣΙΑ01 04 01 03 Εγγύηση της Ευρωπαϊκής Ένωσης για τα δάνεια της Ένωσης που προορίζονται για χρηματοδοτική ενίσχυση στο πλαίσιο του ευρωπαϊκού μηχανισμού χρηματοοικονομικής σταθεροποίησης2. ΝΟΜΙΚΗ ΒΑΣΗ:Άρθρο 122 παράγραφος 2 της Συνθήκης. Κανονισμός 407/210 του Συμβουλίου.3. ΣΥΝΟΛΙΚΑ ΑΡΙΘΜΗΤΙΚΑ ΣΤΟΙΧΕΙΑ ΤΟΥ ΟΙΚΟΝΟΜΙΚΟΥ ΕΤΟΥΣ (ΣΕ ΕΥΡΩ)Το στοιχείο αυτό συνιστά τη διάρθρωση της εγγύησης που παρέχει η Ευρωπαϊκή Ένωση. Θα επιτρέψει στην Επιτροπή να εξυπηρετήσει το χρέος (κεφάλαιο, τόκους και άλλα έξοδα) σε περίπτωση που ο χρεώστης (Ιρλανδία) περιέλθει σε αδυναμία εκπλήρωσης των υποχρεώσεών του.Η εγγραφή στον προϋπολογισμό («p.m.») που αντικατοπτρίζει την εγγύηση από τον προϋπολογισμό θα ενεργοποιηθεί μόνον σε περίπτωση πραγματικής κατάπτωσης της εγγύησης. Αναμένεται ότι κανονικά δεν θα χρειαστεί η ενεργοποίηση της εγγύησης του προϋπολογισμού.3α – Τρέχον έτοςΆνευ αντικειμένουΠΑΥ |Αρχική πίστωση του οικονομικού έτους (προϋπολογισμός) |Μεταφορές |Συμπληρωματικές πιστώσεις |Σύνολο πιστώσεων |Πιστώσεις που έχουν ήδη κρατηθεί από άλλο πρόγραμμα εργασίας |Διαθέσιμο υπόλοιπο |Ποσό για την προτεινόμενη δράση |3β –ΜεταφοράΆνευ αντικειμένουΠΑΥ |Μεταφορά |Πιστώσεις που έχουν ήδη κρατηθεί από άλλο πρόγραμμα εργασίας |Διαθέσιμο υπόλοιπο |Ποσό για την προτεινόμενη δράση |3γ - Επόμενο οικονομικό έτος:Άνευ αντικειμένουΠΑΥ |Αρχική πίστωση του οικονομικού έτους (προϋπολογισμός) | p.m. |Μεταφορές |Συμπληρωματικές πιστώσεις |Σύνολο πιστώσεων |Πιστώσεις που έχουν ήδη κρατηθεί από άλλο πρόγραμμα εργασίας |Διαθέσιμο υπόλοιπο |Ποσό για την προτεινόμενη δράση | p.m. |4. ΠΕΡΙΓΡΑΦΗ ΤΗΣ ΔΡΑΣΗΣΗ προτεινόμενη μεσοπρόθεσμη χρηματοδοτική ενίσχυση προς την Ιρλανδία συνίσταται σε ένα δάνειο από την ΕΕ (που θα χρηματοδοτηθεί από δανειοληπτικές πράξεις της ΕΕ στις διεθνείς κεφαλαιαγορές) ύψους 22,5 δισεκατ. EUR. Θα χορηγηθεί στο πλαίσιο διεθνούς χρηματοδοτικής δέσμης. Συγκεκριμένα, τα δάνεια από κράτη μέλη της ΕΕ προς την Ιρλανδία θα περιλάβουν συνεισφορές από την Ευρωπαϊκή Διευκόλυνση Χρηματοπιστωτικής Σταθερότητας (17,7 δισεκατ. EUR) και διμερή δανειοδοτική στήριξη από το Ηνωμένο Βασίλειο, τη Σουηδία και τη Δανία (4,8 δισεκατ. EUR). Επιπλέον, η Ιρλανδία ζήτησε δάνειο από το Διεθνές Νομισματικό Ταμείο ύψους 19,5 δισεκατ. ΕΤΔ (περίπου 22,5 δισεκατ. EUR) στο πλαίσιο διευρυμένου πιστοδοτικού μηχανισμού (Extended Fund Facility). Η ιρλανδική συνεισφορά θα ανέλθει σε 17,5 δισεκατ. EUR και θα προέλθει από τη χρησιμοποίηση των υφιστάμενων αποθεμάτων ρευστών διαθεσίμων της χώρας και από συνεισφορές από μέρους του εθνικού ταμείου συντάξεων (National Pension Reserve Fund - NPRF). Η χρηματοδοτική ενίσχυση από μέρους της ΕΕ προς την Ιρλανδία σκοπό έχει να στηρίξει την επάνοδο της οικονομίας σε διατηρήσιμη ανάπτυξη και να διασφαλίσει την ομαλή λειτουργία του τραπεζικού συστήματος. Ταυτόχρονα, η ενίσχυση αυτή αποτελεί συνεισφορά στη διαφύλαξη της χρηματοοικονομικής σταθερότητας στην ΕΕ και στη ζώνη του ευρώ, μέσα από την αποκατάσταση της εμπιστοσύνης.Τα κεφάλαια που θα δανεισθεί η Ένωση από τις κεφαλαιαγορές ή από χρηματοπιστωτικούς οργανισμούς με σκοπό τη χορήγηση του δανείου στην Ιρλανδία καλύπτονται από τον προϋπολογισμό της Ένωσης. Το κεφάλαιο των δανείων που θα χορηγηθούν στην Ιρλανδία ανέρχεται σε 22,5 δισεκατ. EUR.Η διάρθρωση της εγγύησης που παρέχει η Ευρωπαϊκή Ένωση από τον προϋπολογισμό της θα επιτρέψει στην Επιτροπή να εξυπηρετήσει το χρέος αυτό σε περίπτωση που η Ιρλανδία περιέλθει σε κατάσταση αδυναμίας εκπλήρωσης των υποχρεώσεών της.Προκειμένου να εκπληρώσει τις υποχρεώσεις της, η Επιτροπή δύναται να καταφύγει στα ρευστά διαθέσιμά της για την προσωρινή εξυπηρέτηση του δανείου. Στην περίπτωση αυτή ισχύει το άρθρο 12 του κανονισμού (ΕΚ, Ευρατόμ) αριθ. 1150/2000 του Συμβουλίου, της 22ας Μαΐου 2000, για την εφαρμογή της απόφασης 2007/436/ΕΚ, Ευρατόμ για το σύστημα των ιδίων πόρων των Ευρωπαϊκών Κοινοτήτων (ΕΕ L 130 της 31.5.2000, σ. 1).5. ΤΡΟΠΟΣ ΥΠΟΛΟΓΙΣΜΟΥΆνευ αντικειμένου.6. ΧΡΟΝΟΔΙΑΓΡΑΜΜΑ ΠΛΗΡΩΜΩΝ (ΣΕ ΕΥΡΩ)Άνευ αντικειμένου.Ονομασία | Πιστώσεις | Πληρωμές |Έτος ν | Έτος ν+1 | Έτος ν+2 | Έτος ν+3 | Επόμενα οικονομικά έτη |Έτος ν |Έτος ν+1 |Έτος ν |Έτος ν+1 |Σύνολο |[1] ΕΕ L 118 της 12.5.2010, σ. 1.[2] Βλ.: http://epp.eurostat.ec.europa.eu/portal/page/portal/government_finance_statistics/methodology/advice_member_states.